
Ovaj rad daje presjek borbe grada Senja da dobije željeznicu i ističe otpore koji su 
onemogućili izgradnju te pruge koja je za Senj kao trgovački grad bila životno značajna. 
Od 1829., kada je inž. Kajetan Knežić izradio prvi projekt za senjsku željeznicu, pa do 
1941. bilo je mnogo planova koji su označavali prilagođivanje Senjana promijenjenim 
političkim okolnostima, osobito kada je Bosna ušla u okvir iste države u kojoj je bio i 
Senj. No sve je bilo uzalud. Senj nije nikada dobio željeznicu. 


Naslov je pomalo apsurdan kada se znade da Senj ni danas nema 
željezničke pruge. No ipak je tema opravdana jer se 150 godina govori o 
senjskoj pruzi i ona ostaje san mnogih Senjana do današnjeg dana. I danas se 
čuje za vrijeme karnevala pjesmica: "Mi smo, braćo Senjani, svi željezničari, 
vozit ćemo Bihać - Senj dok se ne pokvari." 

Međutim, od velikih očekivanja da će željeznička pruga izbiti na Jadran 
upravo u Senju, povezujući unutrašnjost Hrvatske s Jadranom, pa do 1941., 
kada se očekivao ma kakav spoj s unutrašnjošću, senjsko željezničko pitanje 
prolazi kroz mnogobrojne faze, na koje želimo upozoriti, kao i na snage koje su 
se borile da se ta pruga gradi, i na one koji su bili protiv toga. 


Planovi do godine 1864. Prvi put javlja se ideja o spoju zaleđa s 
Jadranskim morem, tj. Siska sa Senjom, još godine 1829., kad je major i inženjer 
Kajetan Knežić, specijalist za ceste, načinio prijedlog o izgradnji kombinirane 


' Zahvaljujem prof. Anti Glavičiću, koji mi je nesebično dao taj podatak. 

željezničko-cestovne veze od Siska do Senja. Ta je željeznica trebala na potezu 
Sisak - Karlovac ići lijevom obalom Kupe, a od Karlovca je trebala iskoristiti 
staru Jozefinsku cestu do Senja. Prijedlog je podnesen u vremenu kada je 
Drino-poljskim mirom oslobođen put ruskim brodovima sa žitom do 
Sredozemlja, no Ugarsko namjesničko vijeće nije htjelo podržati Knežićev 
prijedlog jer je zaobilazio Rijeku i Ugarsko primorje, pa su onda 1834. 
obustavljeni svi radovi, a od svega je bilo koristi za Senj samo to što je 
konstruirana Jozefinska cesta do Senja sredstvima Krajiškoga proventnog 
fonda. Knežićev projekt iz 1838. o povezivanju Vojnog Siska s Bandinim 
Selom, i onda 23 km dugom prugom do Jozefinske ceste, također nije 
realiziran, iako bi to bio najkraći put žitne trgovine od Siska do Senja za čiju je 
izgradnju trebalo 1,400.799 forinti Prijedlog izgra-dnje krajiške željeznice 
doveo je u Rijeci do velikog uznemirenja i to je početak dugogodišnjeg 
animoziteta između Rijeke i Senja. Argumentacija Senja bila je da je planirana 
krajiška željeznica od Siska do Senja najkraći put do mora. Riječani su se pak 
pozivali na povoljniji smještaj svoje luke i već izgrađena skladišta. 

Otpisima Ratnog vijeća u Beču br. 1580 od 2. travnja 1838. i br. 466 od 
31. siječnja 1839. bilo je naloženo Knežiću da izradi potpunu građevnu osnovu 
za krajišku željeznicu i on je tome i udovoljio svojim izvještajem od 24. 
siječnja 1840. Međutim, upravo je taj izvještaj potaknuo i Mađare da počnu 
razmišljati o željeznici koja bi najkraćom linijom omogućila izvoz žita iz 
Banata, Bačke i Slavonije, i krajeva južne Mađarske uz Dravu i izvan krajiškog 
područja. Već 1844. Lajoš Kossuth objavio je projekt pruge Veliki Varadin - 
Vukovar - Sisak - Rijeka, a dakako da su i austrijski privrednici imali svoje 
planove kojima su sav promet željeli usmjeriti prema Trstu.* U 18. Kossuth i 
Ugarski sabor uzimaju Budimpeštu kao centar svih pruga u ugarskom dijelu 
Monarhije, uključujući tu dakako i Hrvatsku, koju su smatrali sastavnim 
dijelom svog teritorija. 

Godine 1849. Senj predlaže Banskom vijeću u Zagrebu da uzme u 
razmatranje: 1. izgradnju željeznice Sisak - Bandina Sela; 2. dovršenje senjske 
luke; 3. ustanovljivanje stalnog brodovlja na liniji Zemun - Sisak; 4. plovidbu 
Savom Zemun - Sisak i po noći; 5. osnivanje trgovačke i nautičke škole u Senju; 
6. ukidanje financijskih straža u Primorju; 7. slobodnu prodaju dalmatinskih vina 
iz Senja u Krajinu; 8. prolaženje diližanse kroz Senj; 9. gradnju Chausse od 
Josepfstala (predgrađe Zemuna) prema Vojniću do karlovačko-sisačke ceste.* 


2M. VALENTIĆ, 1990, 45-47. 
3 V. HLAVINKA, 1927, 3-4. 
* List mčsečni Hrvatsko slavonsko gospodarskog društva, 1849, br. 7, 112. 

Bila je to ponovno reakcija na događanja iz 1848., kad željezničko pitanje 
nipošto nije ostajalo po strani. Naime, 1848. nadmjernik Franz Kreuter u 
posebnoj brošuri na želju jednoga ugarskog društva, na čijem je čelu bio 
Kossuth, izradio je program pruge od Zemuna do Karlovca i do Rijeke. On 
izgradnju pruge na Senj zbog bolje luke ističe kao dosta nesigurnu, jer da nisu 
izvršena istraživanja, a naglašava problem Velebita i Rijeke.“ Svakako je 
zanimljivo da je Kreuter spomenuo važnost Vukovara kao ključne točke na 
Dunavu, ističući da željeznica može ići dravskom ili savskom dolinom, pa 
postavlja pitanje treba li početna točka biti Zemun.“ 

Ernst Adolfs Joanelli objavio je 1851. u Agramer Zeitungu, a onda 1852. 
i kao posebnu brošuru na njemačkom Hrvatsko željezničko pitanje s osobitim 
osvrtom na opće prilike u odnosu na austrijsku trgovinu na Jadransko more. 
On je zastupnik dioničkog društva Južnih željeznica koje su već 1850. započele 
s trasiranjem pruga od Zidanog Mosta do Zagreba i do Siska, ali i od Zagreba 
do Karlovca, a prema Hlavinki trasirala se i pruga do Senja. Međutim, sve te 
trase društvo nije namjeravalo brzo izgraditi kako ne bi umanjilo važnost svoje 
glavne pruge Sisak - Zagreb - Trst, imajući od ove pruge velike koristi. 
Joanelli uočava da postoje različite mogućnosti izgradnje pruga prema jugu, te 
kako su sisački trgovci 18. prosinca 1851. uputili ministru trgovine Carlu 
Ludwigu v. Brucku predstavku upozoravajući da se preko Siska prema 
desetogodišnjem prosjeku izveze 3,000.000 centi, od čega za Zagreb, Kranjsku 
i Štajersku 600.000 centi, za potrošnju u Dalma-ciji i Vojnoj krajini 700.000 
centi, dok se preko Rijeke izveze u inozemstvo 300.000 metričkih centi žita, a 
preko Senja 125.000 centi, i druge robe (duhana, vune, mesa) 300.000 centi, 
bačve i dužica 1,200.000 centi, brodskog drva 25.000 centi itd? 

Godine 1857. Trst je bio povezan s Bečom željezničkom prugom, no to 
je samo potaknulo trgovce Siska, Karlovca, Senja, ali i čitave Ogulinske 
pukovnije, na nadu da će pruga proći, odnosno doći do njih. Još 1852. ugledni 
senjski trgovac drvom i vinom A. Vranyca ny zatražio je gradnju "makar 
konjovozne željeznice od Karlovca do Senja". Kada je je 1. listopada 1862. 
puštena u promet i pruga Zidani Most - Zagreb - Sisak, ponovno se otvorilo 
više mogućnosti. Međutim, nastavak gradnje pruge prema istoku i prema jugu 


5 F. KREUTER, 1848; F. VANIČEK, 1862, 8-9. 
5 Das Donau-Adria-Bahnnetz, 1865, 19. 

?E. A. JOANELLI, 1852. 

*V, HLAVINKA, 1927, 4. 

* V. HLAVINKA, 1927, 79. 

"IM. VALENTIĆ, 1990, 58. 

SI.1. Knežićev projekt senjske pruge od 1838. (M. VALENTIĆ, 1990,40) 


uzburkao je i privredne i vojne duhove u Hrvatskoj, te je 1862. ban Josip 
Šokčević sazvao u Zagrebu konferenciju koja je razmotrila različite želje i 
različite mogućnosti. Pokazalo se da se interesi društva Južnih željeznica, koje 

je 1858. dobilo koncesiju za izgradnju pruga u Hrvatskoj, ne poklapaju u 
potpunosti s interesima privrednika u Hrvatskoj, no i tu je bilo različitih želja 
vezanih uz lokalne i regionalne interese. Konferencija je zaključila da bi 
Zagreb trebao biti prometno željezničko središte, no to je bilo protivno onom 
mišljenju koje je zauzela Dvorska kancelarija na čelu s Ivanom Mažuranićem i 
osobito Ognjeslavom Utješenovićem Ostrožinskim, koji su se zalagali za što 
bržu izgradnju pruge Zemun - Vojni Sisak - Karlovac - Ogulin, odakle bi se 
izgradili priključci za Rijeku i Senj, kako bi se spriječilo da promet otječe 
kroz Sisak i Zagreb prema Trstu, ostavljajući bez posla primorske luke. 
Kancelar Ivan Mažuranić dobio je odlukom cara Franje Josipa 13. travnja 
1863. njegov pristanak za izgradnju te pruge, a 25. svibnja 1863. uspio je 
izboriti da je koncesija za tu prugu od Ministarstva trgovine i Ministarstva 
rata dana Villermontovu društvu iz Bruxellesa, jer nije dobio sredstva iz 
državne blagajne kako bi se pruga mogla izgraditi domaćim snagama. 
Vodstvo Južnih željeznica čini, međutim, goleme napore kako bi se spriječila 
izgradnja te pruge, a onda su se tome pridružili i Mađari, koji su svoju 
alfeldsku željeznicu, koja je samo dijelom trebala proći kroz hrvatsko 
područje, vidjeli na potezu Nagy Varad - Szeged - Subotica - Osijek - Rijeka.'! 

E. A.J. (Ernst Adolpho Joanelli) objavljuje u Beču 1863. novu studiju o 
željeznici Zemun - Rijeka na njemačkom jeziku, zalažući se da se pruga koja je 
1862. došla do Zagreba, a započelo se i s trasiranjem pruge do Karlovca, 
nastavi do Rijeke, jer: "Leider_ sind jedoch die  maritimen und 
Localverhaeltnisse von Zeng nicht von der Art, dass es geignet waere, oder je 
geignet werden koennte, die Ausgangspunkt einer so wichtigen Eisenbahn zu 
werden", iskazujući da je senjska luka loše građena, da nema vode i da nema 
mjesta za velika skladišta. Ipak Joanneli ističe: "... doch bleibt Zeng wegen 
seiner Lage fast in der Mitte der oberen Militaergraenze zu der es auch gehoert 
und wegen seiner Naehe an Dalmatien immerhin der Beachtung wert und 
vermittelt auch jetzt schon einen Handelsverkehr von 7 - 800.000 Centner.!? 
Odbija i izlaz pruge na Bakar, jer da je Bakar, doduše zaštićen od vjetra, ali da 
je težak ulaz i izlaz iz luke, a osim toga da je grad smješten amfiteatralno oko 
luke, te stoga "Fiume aber ist unstreitig der eigentliche wahre und wichtige 
Ausgangspunkt" za željeznicu na more. 

Senjani su ogorčeni takvim razvojem stvari, te se pozivaju na pravednost 
i ravnopravnost. Obrazloženje za izgradnju željezničke pruge Karlovac - Senj i 
odatle s nastavkom na Rijeku i južno od Senja izradio je 1862. tajnik Senjskoga 


"M. GROSS - A. SZABO, 1992, 352-353. 
"E. A. JOANELLI, 1863, 19. 

željezničkog odbora Franz Vaniček,'* napisavši "Uspomenicu senjskog 
željezničkoga odbora vrh hrv.-slav. željezničkoga pitanja", koja je objavljena i 
na njemačkom pod naslovom "Promemoria des Zengger Eisenbahncomites zur 
kroat.-slav. Eisenbahn". Vaniček je svoju izvanredno dokumentiranu knjigu 
podijelio u više poglavlja. Prvo govori o općim načelima jedne željeznice, a 
zatim o primjeni tih načela na Hrvatsku, tvrdeći da pruga Sisak - Zidani most 
zatire trgovinu, pozdravljajući nacrt spajanja mora preko Karlovca, Zagreba i 
Križevaca s mađarskim područjem, gdje je već došla Južna željeznica do 
Zakannyja. Vaniček se zalaže da pruga dođe od mora do Vukovara, koji mu 
je osobito važan za spajanje pruga s Bačkom i Bečejom, ali i Osijekom i 
Zemunom. Ističe da je Vukovar na austrijskoj zemlji onaj "kamen uglovnjak" 
koji će se prokopom Sueza otvoriti, jer bi to bio preko Morave i Soluna, ali i 
preko Carigrada najkraći put između Indije i sjeverozapadne Europe.'* Za 
prugu iz Siska predviđa mogućnost pruge preko Petrinje, Gline i Karlovca, 
ističući da bi kraći put bio do Bandina Sela, dakle spominju onu liniju kako ju 
je zamislio još major Knežić. Vaniček se ovdje posebice osvrće na natjecanje 
Rijeke i Senja za željezničku prugu. Ističe da su gospodarski odnosi 
Karlovačke vojničke krajine i Senja usko vezani. Kaže da je car za trasiranje 
pruge Karlovac - Senj dao određena sredstva, te je na nalog baruna Josipa 
Šokčevića, a na molbu senjskoga željezničkog odbora, ogulinski satnik A. 
Ratković izradio pretprojekat, koji je europski stručnjak za željeznice ing. 
Achiles Clavel trebao samo neznatno redigirati. Pruga je trebala prolaziti iz 
Karlovca kroz Slunjsku pukovniju u Ogulin i preko Drežnice u Novi, i u blizini 
Novog jedan je odvojak trebao skrenuti u Senj, a drugi preko Građanske 
Hrvatske u Novi, Crikvenicu, Kraljevicu, Bakar i Rijeku.'* Vaniček se detaljno 
osvrće na Velebit, te na rijeke Dobru, Mrežnicu i Koranu, ističući da se ni 
jedna riječna dolina ne može upotrijebiti za izgradnju željeznice, a osim toga 
zbog planinskog terena moralo bi se paziti na nagib pruge, te bi bilo puno 
zaobilaženja. Zaključuje da željeznica od Karlovca direktno do Senja ne bi bila 
korisna jer bi njezino održavanje bilo skupo, te bi trebala robe od barem 
14,000.000 centi, što je nemoguće ostvariti. Ističe da bi i pruga Karlovac - 
Rijeka bila podjednako skupa, te smatra da bi najoptimalnija bila pruga koja bi 
išla od Vojnog Siska na jug. U sljedećem poglavlju Vaniček opisuje Senj i 
njegovu luku. Kaže da je trgovina Senja nekoć bila znatnija nego danas i da je 


' Franz Vaniček (Waltersdorf, Češka, 6. 7. 1809) došao je 1861. u Senj nakon što je u 
Vinkovcima došao u sukob s jednom skupinom hrvatski orijentiranih profesora. 


"E. VANIČEK, 1862, 7. 
!5 FF, VANIČEK, 1862, 8; M. VALENTIĆ, 1990, 63; A. CLAVEL, 1864. 

cijeli izvoz banatskog žita išao preko Save, Karlovca i Jozefinske ceste u 
njegovu luku, te da su svjedok tome magazini u koje stane 500.000 mjerova 
žita. Kaže da je još 1848. u Senj dolazio rumunjski kukuruz, te da je godine 
1853. ukrcano u Senju 1,200.000 mjerova banatskog žita i 200.000 mjerova 
bosanskog, te da je 1856. trgovačka kuća baruna Vranicanya otpremila četiri 
broda banatske pšenice u Marseille i London, a 1857. kukuruz u London. 
Vaniček upozoruje na tragične posljedice otvaranja tršćanske luke za 
željeznički promet za Senj. Zanimljiva je njegova tvrdnja da nije istina da se 
Senj ne može razvijati zbog stiješnjenosti podno Velebita. On upućuje na 
prostor od biskupskog dvora preko Lopice prema senjskoj Dragi, a isto tako na 
prostor kod Sv. Martina. Kaže i da luka nije tako loša kako to opisuju Riječani 
u listovima // Tempu ili Pressi. Kaže da se ne može negirati da je luka 
izvrnuta buri, ali da su buri izloženi i Trst i Rijeka. Osim toga ističe da se u 
Senju dogodila od 1803. samo jedna nesreća i to 1858. s danskim brikom 
"Albertom", pa i to samo zbog nebrige zapovjednika lađe. Naglašava da Senj 
ima dobru pričuvnu luku u Baški, koja nije toliko izvrgnuta buri. Vaniček 
opisuje da luka "sačinjava polukrug", te da ima 405 hvati, a riva ima 320 
hvati, ali je samo 140 hvati popločano. Ističe da se sada gradi i utovarište od 
čvrstog materijala, pa će biti laganije tovariti brodove. Piše da Senj ima dosta 
sidrišta, i 1863. će se u luci moći ukrcavati 20 velikih lađa i 50 trabakula. 
Smatra da bi se mogla spojiti i stara lazaretska luka kod Sv. Martina, i ako bi se 
dodao lukobran od strane Novoga i produžio lukobran kod Majke Božje od 
Rta, misli da bi i više stotina brodova moglo stati u senjsku luku. Vaniček 
dokazuje da nije istina što su javili Riječani bečkoj štampi, tj. da "... u senjsku 
luku više nedjeljah danah nikakva ladja ni ući ni izići nemože," te da je 1861. 
ušlo u listopadu 203, u studenom 163, u prosincu 120 broda, a u siječnju 1862. 
132 broda, u veljači 217, u ožujku 428, u travnju 428, a u srpnju 562 broda.'“ 
Vaniček je do tog podatka došao motrenjem. Završava svoju izvrsnu brošuru: 
"Nadamo se dakle, da se neće domorodci pri sadanjem željezničkom pitanju, 
gdježno se o najkraćem spojenju Dunava s morem te o samostalnoj pokrajin- 
skoj željeznici radi, od nikakvih obmanah zasliepiti dati, te da će stvar jasno 
promotriti. Prešnim i važnim interesom domovine, mora se posebna korist 
zapostaviti, koja se sveobćim dobrom neslaže. A vojnička krajina, a to 
izgovaramo krepko prvo svega kao naravski saveznici njeni u narodno- 
ekonomičkom pitanju, nada se odotud prokrčenju bolje i sjajnije budućnosti 
glede gospodarstva." 


1 F, VANIČEK, 1862, 17. 

Vaniček je u svojoj autobiografiji "Ein arbeitsames Leben""" opisao cijeli 


svoj rad u željezničkom odboru navodeći i razloge zašto zagrebačka 
konferencija 1862. nije podržala prugu na Senj. Kaže da je na tajnički rad u 
željezničkom odboru pristao na nagovor natporučnika Ferdinanda Bayera, 
poslije savjetnika baruna Mollinaryja, i senjskog gradonačelnika Gehla, jer je 
trebalo na neki način pridobiti Senjane koji su se protivili novoj organizaciji 
Senja kao slobodnoga grada. Vaniček je uvjetovao da u senjskom željezničkom 
odboru bude i Sabljak. Već ranije je član bogate trgovačke obitelj Vraniczany 
Vincenz u jednoj molbenici na bana Josipa Šokčevića objasnio zašto je 
potrebno sagraditi željezničku prugu do Senja, a ne do Rijeke, ali na 
nedovoljno dokumentiran način. Predstavkom od 14. prosinca 1861. moli se 
ban da Senju bude "Zaštitnik i otac", te da vlada dopusti trasiranje željeznice a 
osim toga i da sama pothvat pomogne.'* Vaniček je izlazak željeznice na more 
kod Senja objasnio kao prirodno rješenje za vojničku Krajinu, stojeći čvrsto na 
svojem stavu da željeznica treba ići od Zemuna do Senja jer je, živeći više 
godina u Vinkovcima, spoznao pogubne posljedice izoliranosti slavonske 
Krajine od svijeta. Dakako da ni zagrebački ni karlovački željeznički odbor nije 
htio ništa znati o željeznici do Senja. Zagrepčani su mislili da će izlaskom 
željeznice na Rijeku vezati Rijeku (koja se je snažno talijanizirala) uz 
Hrvatsku, što je kasnije Vaničeku priznao Ljudevit Vukotinović. Pozivalo se 
na nesigurnost senjske luke zbog bure, na malo vode i nemogućnost širenja 
grada u građevinskom smislu. Vaniček je u zagrebačkom listu Agramer 
Zeitung odgovorio. Pitanje potrebe izgradnje željeznice do Senja on je izgradio 
na potrebi Engleske za žitom, te najoptimalnijem izvozu dužica za izradu 
bačava u južnu Francusku, kao i na trgovini s Odessom i Trstom, pišući da se 
sve poteškoće, osim dakako bure, mogu riješiti, a i tu je donio uvjerljive iskaze 
zasnovane na višegodišnjem promatranju stanja u Senju. Dakako da ga je u 
ovim naporima podržavao senjski biskup Mirko Ožegović, koji je - živeći u 
Senju od 1833. - dobro upoznao ovaj kraj, no 30.000 forinti koje je Kazda 
obećao za trasiranje pruge od Karlovca do Senja, nije nikako stizalo od 
krajiških vlasti. Vaniček je često razgovarao i s gradskim riječkim inženjerom 
Giuseppeom Bainvilleom, dugogodišnjim stručnjakom za građevinske radove 
na Rijeci i odbornikom Trgovačko-obrtničke komore, i oberinženjerom 
Ernstom Adolfom Joanellijem, jednim od graditelja Lujzijanske ceste, jer ga 
je nadinženjer Kazda uputio u niz tehničkih detalja, a u Senju se skupila jedna 


! FE. VANIČEK, 1889. 
' B, STULLI, II, 1875, 112. 
FE, VANIČEK, 1889, 31. 

grupa u kojoj je bio i kontrolor Suppančić, kapetan Ferdinand Bayer, ing. F. 
Kazda, ing. Pešina (Pacher, kapetan u miru?), ing. Poupje i ing. Plak. Vaniček 
je u autobiografiji napisao da su ga riječki trgovci pokušali predobiti kako bi 
zastupao njihovu opciju gradnje pruge do Rijeke, a to je činio i Bartol 
Zmajić, koji je bio veliki župan Modruško-riječke županije, ali i Ivan 
Vončina, koji je bio podžupan, tvrdeći da je on ipak uporno ustrajao na potrebi 
izgradnje pruge do Senja. Napisao je i "Memorandum o željezničkom pitanju" 
(uzimajući u obzir cijelo područje od Dunava do mora) koji je u senjskoj 
biskupskoj kancelariji litografirao tajnik Nemečić, a poslan je na sve krajiške 
regimente, na Ministarstvo rata u Beč, na biskupa Josipa Jurja Strossmayera, 
koji nije bio sklon izgradnji željeznice do Senja, kao i na Trgovački odbor u 
Sisku.“ Senjani su bili toliko oduševljeni Vaničekom da su ga izabrali za 
počasnog građanina. 

No odluka viših vlasti nije se nazrijevala. Kazda je nakon oduljeg 
vremena donio vijest da je linija od Zemuna na zapad prihvaćena, ali ban Josip 
Šokčević saziva željezničku konferenciju u Zagrebu kako bi se zaključilo koji 
su željeznički pravci za Hrvatsku najpotrebniji. Senjski komitet i Vaniček 
zastupali su izgradnju pruge Zemun, Banovci, Ruma, Tovarnik, Šid, Vinkovci, 
Đakovo, Požega, Pakrac, Kutina, Caprag, Petrinja, i onda desnom obalom 
Kupe do Lasinje, gdje pruga prelazi preko Kupe i dolazi do Karlovca, te dalje 
dolinom Korane do Pšemisla. Zatim prelazi Malu Kapelu kod kuće Petrović i 
onda se od Svete Petke kreće prema Žutoj Lokvi i Vratniku. Ispod Orlova 
Gnijezda pruga je trebala ići do Sv. Petra i od tuda do Senja, gdje bi se pruga 
okrenula prema Vinodolu i dolazila do Rijeke. Kasnije bi se izgradio i odvojak 
Osijek - Đakovo - Brod." Senjski je odbor smatrao da su njegovim 
prijedlogom zastupani interesi i Vojne krajine i Provincijala. Na konferenciji je 
Vaniček zastupao Senjski odbor i stajalište Krajine i napisao je brošuru na 
njemačkom jeziku, koju je Caplan Krišković preveo na hrvatski, a otisnuta je 
kod Albrechta u Zagrebu. Tu je brošuru Vaniček dao generalnoj komandi u 
Zagrebu i šefu građevinske sekcije Mojsiju Baltiću, te zemaljskoj vladi u 
Zagrebu. No budući da Vaniček nije dovoljno znao hrvatski, povjerio je Barac. 
No već prvog dana konferencije govorilo se o pravcu od Ogulina do diskusiju 
na banskoj konferenciji Izidoru Vuiću, kojeg je dobrovoljno pratio Rijeke i 
gotovo da se nije razgovaralo o pruzi Zemun - more. Vaniček je zamolioVuića 
da istakne velike zasluge Krajine, za koju treba nešto učiniti. Izrađena je i 
posebna okružnica za sudionike konferencije. Ta akcija senjskog odbora 


2 E, VANIČEK, 1889, 33. 
2 F, VANIČEK, 1889, 33. 

SI. 2. Projekt Zemun - Senj i Rijeka iz 1864. (M. VALENTIĆ, 1990, 56) 


izazvala je negodovanje biskupa Strossmayera, Ivana Kukuljevića Sakcinskog i 
drugih, ali je ban Šokčević, koji se zalagao za senjski projekt, bio izabran za 
člana Komiteta koji je trebao izraditi zaključke. Krajišnici, na čelu s 
oberinženjerom F. Kazdom, stupili su u vezu s barunom Hubnerom, koji 
je zastupao Belgijance, te se je osnovalo jedno belgijsko društvo na čelu s 
grofom Villemontom kao predsjednikom, te članovima Antonom Carlom 

Hennequinom, Mariom Honoreom, Augustinom Licotom de Nismes iz 
Bruxellesa, kojemu je tadanja Hrvatska dvorska kancelarija obećala 
120,000.000 franaka. Inženjer Achille Clavel, koji je upravo sagradio prugu 
dolinom Ebra u Španjolskoj i željeznicu Krakov - Varšava, bio je zadužen da 
obiđe čitavu rutu, i kada je ovaj došao u Senj, Vaniček mu je dao podatke o 
rentabilnosti željezničke linije do Senja, za što je mjesecima mukotrpno 
skupljao podatke. Clavel je ispitao podatke uz pomoć prevodioca Pischa i 
obećao da će podržati taj prijedlog. Međutim, čini se da je Clavel zastupao 
prijedlog gradnje do Senja ako se dobije državno jamstvo za financiranje, 
pretpostavljajući izgradnju željezničke pruge od Ogulina do Rijeke, za koju je 
postojalo sigurno jamstvo riječkih trgovaca. 


Senju se obećava odvojak pruge koja treba ići od Karlovca na Rijeku, a 
onda se na to obećanje zaboravlja kada je 1873. sagrađena pruga Karlovac - 
Rijeka. Vaniček je uočio da je 1864. došlo do obrata u ideji kuda pruga treba 
ići. U Generalnu komandu u Zagrebu došlo je pismo gdje su tri osobe - barun 
H(ubner), gospodin J(oanelli) i činovnik J. od francuskog Južnog društva - 
obećale svotu od 200.000, 100.000 i 70.000 forinti ako se prihvati pruga do 
Rijeke, a ne do Senja, i da se samo načini ogranak željezničke pruge od Sv. 
Jakova na Senj, za što je dobiveno i odobrenje Ministarstva rata br. 1093 od 
9, rujna 1864. To je obećanje nadinženjer F. Kazda pokazao Vaničeku, ali 
mu nije dao dokument u ruke bojeći se da ga Vaniček ne objavi u tisku, jer ipak 
se radilo o podmićivanju, ali i upletenosti najviših dužnosnika na području 
Vojne krajine. 

Saznavši barem nešto od tih zbivanja, ban Šokčević prekorio je one koji 
su umiješani u tu aferu, ali je to ipak bilo presudno za dalji razvoj željezničkog 
projekta do Senja. Dvorska kancelarija okrenula se protiv oberinženjera Franza 
Kazde i ovaj se povukao i preuzeo mjesto inženjera kod Franza Kleina, koji je 
vodio jedno građevno poduzeće u Zagrebu. Njegovo mjesto oberinženjera 
preuzeo je Achilles Clavel, koji je preuzeo trasiranje Dunavsko-jadranske linije 
s odvojkom na Senj, ali je, ne poznavajući posebne odnose na krasu, učinio 
pogubne pogreške u građevnom elaboratu. 

Vrijeme je međutim radilo protiv krajiške željeznice. Kod Kraljičina 
Gradca Prusi su 1866. porazili Austriju i nakon toga je preustrojstvo 
Monarhije, tj. podjela na austrijski i ugarski dio bila samo pitanje dana. 
Belgijski su projekti napušteni, drugi korigirani, i pri realizaciji željezničkog 


2 V, HLAVINKA, 1927, 4. 

puta do mora izgradnja pruge do Senja više se nije ni spominjala. U vrijeme 
kancelara Schmer-linga već se gledalo na željeznicu do mora kao na mađarsku 
željeznicu, koja ne mora uzeti nikakva obzira prema interesima Hrvatskog 
primorja ili Vojne krajine, ili uopće Hrvatske, već treba samo biti najkraći izlaz 
Mađarima na more. No čini se da je doista već ranije otklonjena ideja da Senj 
bude izlazna luka za željeznicu iz svog zaleđa. Godine 1863. i Vaniček je 
maknut iz Senja i premješten u Rakovac kraj Karlovca, gdje je uredio realnu 
gimnaziju. Pri oproštaju za zalaganje oko senjskog pitanja Senjani su Vaničeka 
darivali s 200 forinti, a ugledni senjski trgovac drva Krajač dao je Vaničeku 
jednu obveznicu od 80 forinti. 

Cijelo razdoblje od 1864. do 1867. proteklo je u Hrvatskoj u svađama 
oko najoptimalnije pruge koja bi bila kičma prometa kroz Hrvatsku, a 
istodobno su Južne željeznice dovršile prugu Zagreb - Karlovac, odvukavši 
robu i iz Banovine prema Trstu, čineći time velike štete Hrvatskom primorju i 
Rijeci i Senju. 

U Rijeci je 1864. izašao rad Johanna Ciotte Fiume und seine 
Eisenbahnfrage, u kojem se analiziraju najnoviji radovi koji se bave 
izgradnjom željeznice na more, i prikazuju se stavovi Clavela, koje je 
podržavalo Ministarstvo rata, Hrvatska dvorska kancelarija, iza koje je stajao 
Ivan Mažuranić“ i mađarski prijedlog.“ Ciotta zapravo donosi povijest velikih 
igara oko pretkoncesija, koncesija, trasiranja i izgradnje. Naime, Hrvatska je 
dvorska kancelarija 25. svibnja 1863. pokušala započeti s radovima na krajiškoj 
pruzi, ali su i Mađari postajali sve agresivniji u zahtjevu da dobiju željezničku 
prugu, koja će biti izgrađena u njihovu interesu, povezujući Panonsku nizinu 
(Alfold) s morem, pa je i predstavnik tog projekta barun Josip Eotvos dobio 3. 
svibnja 1864. koncesiju, budući da se pretkoncesija mogla dati istodobno 
većem broju zainteresiranih. Ciotta opisuje i projekt Sveti Petar - Rijeka kao 
ogranak Južnih željeznica kojim bi Rijeka dobila prugu kroz vezu s Trstom. 

Noviji prijedlog ing. Kreutera, koji je objavljen u Beču 1865., a čiji 
naslov prijevoda glasi: "Spomenica o željezničkoj vezi Banata i Dunava s 
Jadranskim morem"** pokušao je upozoriti na prednost pruge Bečej - Erdut - 
Osijek - Zagreb s priključkom na prugu Južnih željeznica, želeći pomiriti 
austrijske i mađarske interese. Taj bi prijedlog ostavio bez pruge veći dio 
Hrvatske, no Kreuter dopušta mogućnost da se gradi pruga Zemun - Rijeka, ali 


25 A. CLAVEL, 1864; M. VALENTIĆ, 1965, 98. 
24 DAS PROJEKT, 1864. 

25 K, SZATZHMARY, 1864. 

% F. KREUTER, 1865. 

tako da bi obuhvatila i Petrovaradin, Novi Sad - Bečej i Kikindu, što zapravo 
znači stvaranje prometnog monopola na ove prostore, identično monopolu 
Južnih željeznica. Taj je elaborat, dakako, napisan u interesu Mađara i ostavlja 
izvan prometa Zemun. 

Projekt krajiške pruge nikada nije bio izgrađen. Za nju se žestoko borio i 
šef krajiške vlade u Zagrebu A. Mollinary, izloživši 1875. svoj plan i 
doživjevši poraz Zakonom o gradnji krajiških željeznica 1877. Pri tome se 
mislilo na bogate šume krajiških područja, pa je čak 1879. u Vojnom Sisku 
osnovan konzorcij na čijem je čelu bio Ambroz Vranicany, a koji je računao s 
izgradnjom pruge Zemun - Sisak - Ogulin, nadovezujući se na glavnu prugu do 
Rijeke, te pruge koja bi od Oštarija išla na Knin i Split. U Ugarskom 
ministarskom vijeću čak je bilo zaključeno da se željeznica od Zemuna na 
Sisak počne graditi već godine 1875. 

U 1865. je izašla brošura nekog vojnog austrijskog oficira Das Donau- 
Adria-Bahnnetz. Ta se studija ponovno vraća na carevu dozvolu Hrv. slavon- 
skom namjesništvu od 13. travnja 1863. za prugu od Zemuna preko Požege do 
Ogulina i Rijeke, i predlaže da se pruga zove "Rudolfova pruga" u počast prije- 
stolonasljednika. Autor te brošure osvrnuo se posebice na žitnicu Monarhije, 
koja leži na području Srijema, Bačke i Banata, iskazujući da bi željeznički put 
prema zapadu za izvoz žitnih proizvoda svakako rado prihvatile Srbija, 
Moldavija, Vlaška i Bugarska kao siguran put bez rizika jer još Željezna vrata 
nisu postala plovna, te se zalaže za prugu od Zemuna do Rijeke. Taj rad pisan 
je kao kritika postojećih igara oko izgradnje željezničkih pruga, pa se spominje 
i brošura Juliusa Fante Der Verkauf der Suedbahn (Wien, kod Forstera 1863). 
Pisac brošure piše "es ist nothwendig, die Aufmerksamkeit oesterreichischer 
Patrioten darauf zu lenken, dass es sich hierbei nich allein um Fiume, sondern 
auch um die Zukunft von einer halben Million Seelen zwischen Sisek, Fiume, 
Zeng und Dalmatien handelt, denen die Wohlthaten dieser Bahn zu Statten 
kommen sollen." Naglašava da će takva željeznica biti korisna čitavom kraju 
od Ogulina na jug, ali i svim primorskim mjestima. Upozorava da je vrlo 
opasno imati željezničku prugu samo do Trsta, osobito u slučaju rata. Smatra 
da ovu prugu treba što prije izgraditi u interesu Carstva i domovine, a pri tome 
nagraditi stanovništvo koje je u godinama 1848. i 1849. krvlju potvrdilo 
lojalnost caru. Taj je rad očito pisao netko bliz vojnim krugovima, a pisan je 
u interesu Krajine i krajišnika, pa je možda autor Ognjeslav Utješenović 
Ostrožinski. 


21 Narodne novine, 87, 17. IV. 1875; M. VALENTIĆ, 1990, 74, 77. 
?* Narodne novine, 86, 13. 5. 1879. 

SI. 3. Projekt Krajiške željeznice Zemun - Ogulin iz 1875. (M. VALENTIĆ, 1990, 72) 


lako interesi krajišnika i njihovih zaštitnika nisu bili istovjetni interesima 
Mađara, obje su se struje slagale da pruga treba izbiti na Rijeku. U novinama se 
još 1866. javljaju brojni članci koji se zalažu za prugu koja bi povezivala 
Slavoniju sa Siskom i Rijekom, To se vidi i iz serije članaka potpisanih sa V. J. 
"Naše željeznice", a objavljenih u zagrebačkom listu Ivana Vončine Svier. 
Iščitavamo veliku bojazan od vezanosti Karlovca uz Trst, koji je počeo izvlačiti 
robu iz čitave Krajine i Banovine, ništa ne ostavljajući za primorske luke. 
"Dajte nam sredstva komunikacije, dajte nam željeznicu-zemunsko-riečku, 
dajte nam ju doskora, ako nećete, da Trojedna kraljevina sasvim osiromaši i 
propadne".“ Zahtjev je bez alternative. Traži se gradnja pruge Zemun - Đakovo 


2 Sviet, 24, 30. 4. 1866. 

- Požega - Sisak - Karlovac - Rijeka, pa se i podravska pruga, koju je tražio 
virovitički veleposjednik knez Schaumburg Lippe, s prolaskom prema moru 
kroz Zagreb smatra nepotrebnom, jer su Zagreb i Sisak već od 1862. vezani uz 
prugu Beč - Trst. Drugim riječima željezničko pitanje promatra se već sve više 
kroz podjelu Hrvatske između Austrije u zapadnom dijelu u koji ulazi i Zagreb, 
i sistema u istočnom dijelu, jer je “Trojedna kraljevina pozvana da bude 
jezgrom budućnosti jugoslavenskog plemena".* Iako se misao ne formulira do 
kraja, očito je da je Senj sa svojom biskupijom trebalo prometno izolirati i 
pruga do Senja nije bila u planu jednog dijela Narodne stranke i krajišnika, koji 
su se već pripremali za svoju novu ulogu. V. KE smatra da je suvišan i odvojak 
Sv. Jakov - Senj, jer ne bi donosio dobitka.?' Gradnja željeznica uzburkala je 
javnost, pa piše o tom pitanju i Antun Čop u dva svoja rada. 

Iako su prugu Zagreb - Karlovac u dužini od 52 km, puštenu u promet 1. 
lipnja 1865., izgradile Južne željeznice, Senjani se još i tada nadaju pruzi. No 
sve se više bližilo vrijeme sklapanja Ugarsko-austrijske, a onda i Ugarsko- 
hrvatske nagodbe, pri čemu je bilo jasno da će se pruge u Hrvatskoj graditi u 
interesu Mađarske kada Hrvatska potpadne pod ugarski dio Monarhije. Pruga 
Karlovac - Rijeka bila je dogovorena već 1867. na Ugarskom saboru, i tu je dr. 
Battagliarini, zastupnik iz Bakra na budimpeštanskom saboru, imao velik 
utjecaj.** Kao izlazna mađarska luka, namjerno zaobilazeći hrvatska mjesta, 
riječka je pruga ostavljala Hrvatsko primorje izvan dohvata željezničke pruge. 
Tom prugom samo je Rijeka (a ni jedna druga luka u Kvarneru) imala 
mogućnost većeg izvoza i uvoza. Senju se mnogo obećavalo, ali je na kraju bio 
ostavljen izvan ičije brige, još i prije utrnuća Krajine. Senj ni tada ni ikada 
kasnije nije dobio željezničku prugu. Pruga Zakany - Zagreb otvorena je 5. 
siječnja 1870., a 23. listopada 1873., puštena je u promet pruga Karlovac - 
Rijeka, ali je bilo poteškoća, jer je tek 1880. Ugarska državna željeznica 
otkupila dionicu Zagreb - Karlovac, a dotada se na potezu od Zagreba do 
Karlovca trebala plaćati posebna karta. Cijeli prometni sustav Monarhije nakon 
1867. nastoji se raspoloviti i razdijeliti. Ojačale su snage koje su težile 
potpunom distanciranju mađarske polovice Monarhije od Beča, pa se od tada 
sve kasnije izgrađene željeznice stječu u Budimpešti, čineći ju najvećim 
željezničkim raskrižjem u južnom dijelu Srednje Europe. Od 1873. moglo se iz 
Osijeka doći željeznicom do Rijeke, iako je ta pruga išla čak do Pečuha i 


39 Sviet, 34, 12. 5. 1866. 

3! Sviet, 28, 4. 5. 1866. 

32 A, ČOP, 1866; A. ČOP, 1870. 
3 M. DESPOT, 1965, 228. 

Zakanyja, a tek se onda spuštala na jug prema moru, tj. Rijeci. Pruga dolinom 
Save dovršena je tek potkraj stoljeća. Iste godine kada je Rijeka dobila spoj s 
Mađarskom, dovršena je i pruga Rijeka - Sveti Petar (Šenpeter), pa se moglo 
željeznicom doći do Trsta, te se smatralo da je time željeznička mreža 
izgrađena u onoj mjeri koliko je to odgovaralo vodećim krugovima. 

Velika svjetska kriza 1873. zaustavila je svaku dalju izgradnju pruga, i 
tek se okupacijom Bosne 1878. otvara 1879. pruga koja povezuje Ugarsku s 
Bosnom preko Broda. 


Senjsko-bihaćki projekti. (1878. - 1914.) Od 1878. Senj kao glavna luka 
primorskih krajeva očekuje korist od oslobađanja Bosne i njezina pripajanja 
Austro-Ugarskoj Monarhiji. lako je željeznička pruga za Rijeku dolazila posve 
blizu Bakru, ipak nije uređena ni najjednostavnija stanica blizu Sv. Kuzma za 
Bakar. Izolacija Senja od prometnih arterija potpuna je. 

Godine 1878. za tajnika Trgovačko-obrtničke komore u Senju, osnovane 
1868., dolazi Čeh Sebald Cihlar.* Vrlo marljiv i sistematičan, on je ponovno 
pokrenuo pitanja oživljavanja gospodarstva u Senju, pišući brojne predstavke i 
tražeći podršku zagrebačke Trgovačko-obrtničke komore za nove projekte.“ 

U vremenu kada još nije bilo završeno zasjedanje na Berlinskom 
kongresu, nastao je projekt prema kojem bi bilo dobro da se Senj poveže s 
Bihaćem kako bi mogao biti glavna izvozna pruga tog dijela Bosne. Dr. J. 
Jakobovits dao je na svoj trošak već 1882. izgraditi tehnički temelj, i u Senju je 
osnovan posebni željeznički odbor, a ministar trgovine Gabrijel Baross je 
Shvatio opravdanost toga projekta, te ga uvrstio u program gradnje pruga u 
ugarskoj polovici Monarhije. Mnogo se očekivalo od sjedinjenja vojne i civilne 
Hrvatske, osobito jer je Senj već 1871. razvojačen, te je dobio status slobodnog 
i kraljevskog grada. Međutim, razvojačenje Vojne krajine - suprotno 
očekivanju - nije donijelo Senju mnogo dobra. Posrednička djelatnost Senja i 
gubitak ličkog zaleđa, uz otvaranje pruge Karlovac - Rijeka, doveli su još više 
do opadanja robnog prometa u samom Senju, pri čemu dakako i prelazak s 
jedrenjaštva na parobrodarstvo ima određeno značenje.“ 

Međutim, silni su bili otpori gradnji pruge Senj - Bihać, preko koje bi se 
moglo utjecati iz hrvatskog Senja na Bosnu, i kojom bi išao izvoz na Senj, a ne 
na Rijeku. Mađari forsiraju Rijeku, kojoj, prema njihovu shvaćanju, ništa ne 


* Sebald Cihlar rođen je u Hermanuy Meste u Češkoj 1845., a umro je u Zagrebu 1907. Živio 
je već od 1865. u Kraljevici na nagovor Augusta Šenoe. 

3 B. KRMPOTIĆ, 1973, 403-406. 

3 8. PERIČIĆ, 1996, 184. 

smije škoditi da bude prva luka sjevernog Jadrana. Od Zadra do Rijeke ni jedna 
luka niti mjesto nisu imali željeznički spoj sa zaleđem, pa su od toga stradavale 
i luke i zaleđe. Srbi pak forsiraju izlaz na sjever, na Bosanski Novi. 

U tom su se vremenu iskristalizirala dva mišljenja: jedni su smatrali da 
treba Bihać spojiti preko Otočca sa Senjom i odatle provući prugu do Novog - 
Crikvenice i Bakra. Drugi su pak bili za oživljavanje starog projekta izgradnje 
ravničarske pruge od Siska do Bakarskog zaljeva, što je zapravo bio projekt 
nekadanje krajiške pruge. 

Na sjednici senjske Trgovačko-obrtničke komore 27. 5. 1884. senjski se 
trgovci tuže na zanemarivanje prometa.“ Na izvanrednoj sjednici 11. svibnja 
jednoglasno je podržana molba na ugarsko Ministarstvo za poljodjelstvo, obrt i 
trgovinu da podupre molbu kod ugarskog Ministarstva za javne radove i 
komunikacije kako bi se pospješilo građenje željeznice od Senja do Bihaća.? 
Zagrebačka Trgovačko-obrtnička komora na sjednici 28. siječnja 1885. 
poduprla je molbu Senjske komore za gradnju te pruge. Na sjednici Komore u 
travnju 1885. rečeno je da je u Senju uopće teško nešto zaraditi i da je bijeda 
sve veća. Vijećnik Vale Rukavina predložio je saziv jedne konferencije 
trgovaca riječima: "Motreći odnošaje našega grada, svaki (od) nas opaža, kako 
naglo i silno na sve strane nazadujemo. Svake godine pako biva sve gore, a 
osjećamo to ponajviše mi trgovci, kako u naš grad dolazi sve manje ljudi, kako 
naša luka gubi danomice u svojem pokretu i prometu. S nazadka trgovine 
propada čitav grad. Ta vidimo, da ima sve više praznih stanovah, trgovačkih 
lokalah i magazinah, da naše nepokretnine gube na svojoj vriednosti, da se 
gradski dohodci umanjuju, da je porezna naša snaga sve slabija, da se 
pučanstvo sve teže bori i otima za zaslugu, da se širi siromaštvo, da raste 
proletarijat i sva posljedična mu zla u gradu Senju, koji se ponosi toli 
znamenitom prošlosti. Uztraje li ovako, spominjati će se samo njegova 
njegdanja cvatuća trgovina na moru i kraju, njegovo blagostanje. Nestaje nam 
uvjeta i podpore za naš trgovački razvitak, a osobito trgovina u liesu, koja je 
glavna grana naše privrede, nalazi se sada u veoma nepovoljnih okolnostih. 
Nevolja, koja nas obuzima, mora da nuka svakoga od nas, pa nastojmo od nje 
se obraniti, dok smo još živi; ali opet bi se morao po mojem mnienju glavno 
trgovački stališ zauzeti za bolji udes ovoga grada, te iztraživ sve uzroke 
našemu nazadku, pronaći liekove i puteve, kojimi bi si mogli pripraviti sretniju 
budućnost. S toga čast mi je predložiti slavnoj komori, da izvoli trgovce ovoga 


37 Obrtnik, 6, 20. 5. 1884, 60. 
3% Obrtnik, 7. 1. 6. 1884, 69. 
% Obrtnik, 4, 1. 2. 1885. 

grada sazvati na dogovor o tom prevažnom za nas pitanju, da oni u takovoj 
enqueti pretresu sve današnje nevoljno stanje grada Senja i donesu napokon 
shodne predloge, smjerajuće naš grad dovesti u bolji položaj, da nebude tako 
od našega potomstva prigovora, kao da nismo marili za naš život i napredak."“? 
Ta je konferencija održana 10. svibnja, te je potvrđeno da je trgovina ovisna o 
prometu, te da je "Senj nejak za trgovačko takmenje" bez željezničke 
komunikacije, jer se u "sadanje doba pare i munjevine jedva dade i govoriti (o 
Senju, napomena _M.K.) o trgovačkom gradu".*' Osim o potrebi izgradnje 
željeznica govorilo se i o potrebi izgradnje ceste od Kosinja do Jozefinske ceste 
ispod Vratnika. 

Na sjednici senjske Trgovačko-obrtničke komore 23. svibnja 1886. 
raspravljalo se o prijedlogu grada Bakra, koji je tražio spajanje bakarske luke 
s karlovačko-riječkom željezničkom prugom. O tom prijedlogu raspravljala je 
i zagrebačka komora, te su obje poduprle taj prijedlog, napomenuvši da je 
svojedobno trebalo sve hrvatske primorske luke u "izravan dodir sa želje- 
znicom staviti", a riječka je luka u međuvremenu toliko ojačala da koči 
izgradnju drugih željezničkih veza do mora. U posebnoj Spomenici rečeno je 
da je riječka luka pretrpana ukrcajem robe, pa se moraju teretni vlakovi zadržati 
na pojedinim željezničkim stanicama prije nego se spuste do Rijeke, a da isto- 
dobno i Bakar i Kraljevica "prije pune života i rada" sada leže zanemarene. 1 
zagrebačka i senjska Trgovačka komora podržale su izgradnju željezničke 
pruge do Kraljevice i Bakra, ali i izgradnju željezničke pruge od Senja do 
Bihaća.“ 

Ban Khuen Hedervary je 17. svibnja 1889. posjetio Senj, te mu je 
predsjednik senjske Trgovačke komore i ugledni senjski trgovac Konrad 
Zimpermann predao predstavku za izvođenje pruge Senj - Bihać, kao i za 
uređenje senjske luke.“ Međutim, opet nije bilo pomaka s mrtve točke. Na 
sjednici 17. studenog 1889. Konrad Zimpermann je izvijestio o otpisu 
zagrebačke Zemaljske vlade na predstavku koja je banu predana pri njegovu 
boravku u Senju, a koja zapravo sadrži mišljenje Ministarstva za trgovinu koje 
je izvjestilo da će u proračun za 1890. uvrstiti određena sredstva za popravak 
senjske luke, ali za senjsku željeznicu primljeno je rečeno: "Dr. Jakov 
Jakobović dobio je još godine 1881. dozvolu za predradnje željezničke pruge, 
koja bi imala voditi proizlazom iz luke grada Senja preko Dolca, Otočca i 


“' Obrtnik, 15, 20. 5. 1885. 

“! Obrtnik, 19, 1.7. 1885. 

+ Obrtnik, 21, 20. 7. 1886, 165. 
4 Obrtnik, 177, 16. 5. 1889. 

Baljevca do Bihaća, koji leži preko ugarsko-hrvatske granice u Bosni, te se je 
isti uz podnošenje shodnih tehničkih operata mjeseca listopada godine 1883. 
obratio na kr. ug. ministarstvo za javne radnje i komunikacije s molbom, da 
mu se glede ove željezničke pruge sa redovitom kolotečinom (u ugarsko- 
hrvatskom području od prilike 107, u bosanskom području pako 4 kilometra) 
dozvola za gradjenje i promet u smislu zak. čl. XXXI. od godine 1880. 
podieli. 

Pošto je rečeni molitelj dozvole u sada spomenutouj molbenici svojoj i 
na taj eventualitet računao, da bi projektirana željeznica državnu garanciju 
kamata uživala, (Misli se da država garantira dizanje kredita. Napomena M.K.) 
to se je naprama istomu uredovno rečeno ministarstvo mjeseca siečnja godine 
1884. izjavilo, da se uz uvjet podielenja garancije kamata nemože u razprave 
upuštati, upozoriv podjedno i na to, da projektirana željeznica radi izvanrednih 
u izgled stavljenih uzpona, koji na onom dielu pruge, što bi se imao graditi po 
adhaesionalnom sustavu, dosiže 33,3 promila, a na onom dielu pruge, što no bi 
se imao graditi polag sustava zubatih kotača, do 150%, neće biti prikladna za 
posredovanje takova prometa, koji bi za kamatovanje uložene glavnice ili samo 
za pokriće poslovnih izdataka dovoljno poslovnih primitaka resultirati mogao. 
Molitelj dozvole pridržao je uzprkos toga svoju osnovu, te pošto je u mjesecu 
travnju godine 1884. još i na to upozoren, da se po njem projektirana senjsko- 
bihaćka željeznica na temelju zak. članka XXXI. od g. 1880., glasećeg o 
vicinalnih željeznica, nemože dozvoliti, jer ova željeznička pruga spaja senjsku 
luku sa točkom ležećom preko granica zemlje, pa se usljed ovoga pravca kao i 
usljed _prometnožpolitičke važnosti nemože uvući u pravokrug dozvolenja 
vlade, preinačio je molbu svoju tako, da mu se izgradjenje projektirane 
željeznice dozvoli do hrvatske pogranice. 

Dozvolbena razprava obdržavana je mjeseca rujna godine 1884. prema 
ovoj preinačenoj molbi, te su ustanovljeni oni uvjeti, pod kojimi bi se 
projektirana željeznica od Senja do ugarsko-hrvatske granice i to do konačne 
točke, opredieljene kraj općine Baljevac, na temelju zakonskog članka XXXI. 
od godine 1880. dozvoliti imala. 

Ovaj željeznički projekt nije dalje napredovao od ustanovljenja 
dozvolbenih uvjeta, te pošto molitelj dozvole ustanovljenu dozvolbenu 
jamčevinu uzprkos u pogledu tom dobivenom pozivu nije položio, te pošto se 
je nadalje razabrati moglo, da intencija molitelja dozvole nije bila ta, da se 
izgradi senjsko-baljevačka željeznica, nego senjsko-bihaćka željeznica, ali da 
za izgradjenje ove potonje pruge potrebitu glavnicu bez podieljenja državne 
garancije nije mogao nabaviti, i pošto se je napokon na ovih temeljih vladina 
dozvola projektirane željeznice izključenom smatrati mogla, a u onom pravcu, 

da se glede dozvoljenja željeznice zakonodarstvu predlog podnese, nije se na 
temelju posljedka tadašnjih razprava niti c. i kr. zajedničko ministarstvo 
financija niti kr. ug. ministarstvo komunikacija moglo osjećati sklonim, da 
inicijativu preduzme, pa je usljed svega toga izjavljeno u mjesecu veljači 
godine 1885., da je u tečaju bivša razprava napram molitelju dozvole 
prestala."* 

Dakle, zbog toga što je senjsko-bihaćka pruga trebala dozvolu ne samo 
ugarske već i bosansko-hercegovačke vlade, te zbog toga što država nije htjela 
garantirati za kredite, a ni izdvojiti sredstva iz krajiške investicijske zaklade iz 
koje se uglavnom grade pruge na području bivše Vojne krajine, dr. Jakov 
Jakobović je 1885. izgubio koncesiju.“ Međutim, nakon što je Centralni 
željeznički odbor 1889. izdao tiskanu brošuru Senjsko - bihaćka željeznica, dr. 
Jakobović je 1891. ponovno zatražio koncesiju, ali ovaj put za uskotračnu 
prugu Senj - Bihać.“ Izvid je vodio odsječni zamjenik Zemaljske vlade Z. 
Maletar, a Senjska trgovačko-obrtnička komora na čelu s predsjednikom 
Zimpermanom podržavala je taj projekt, te je i tajnik komore Sebald Cihlar bio 
nazočan tom očevidu, koji je utvrdio da se sporna pruga treba produžiti do 
Bosanskog Novog i tako poslužiti i za izvoz drva.“" Naime, Tehnički trgovački 
i prometni zavod u Beču dao je negativno mišljenje o mogućnostima 
financiranja senjsko-bihaćke pruge, ističući da će ta pruga biti nerentabilna, 
ukoliko se ne ponudi drukčji prijedlog.“ 

Međutim, u proljeće 1892. umro je Gabriel pl. Barosz (Baroš), veliki 
zaštitnik izgradnje željezničkih pruga u Hrvatskoj, čijom zaslugom su 
izgrađeni u Zagrebu i glavni kolodvor i strojarnica, i most na Dravi kod 
Žakanja i most na Savi. Kao da je znala da će čitav projekt senjsko-bihaćke 
pruge zamrijeti, 25. svibnja 1892. održana je u senjskoj Trgovačkoj komori 
komemorativna sjednica, gdje je bilo rečeno mnogo lijepih riječi za 
Barosza.“? Zle su se slutnje obistinile kada je 22. svibnja 1892. iznenada umro 
na svojem dobru u Črešnjevci i dr. Jakov Jakobović, pošto se vratio iz Beča, 
gdje je bio radi željezničke pruge. Odmah je predsjednik Senjske trgovačke 
komore Konrad Zimpermann krenuo u Zagreb k banu, gdje je poduže s njim 
razgovarao. Ban je izjavio da je investicijska zaklada u dugu za dva milijuna 


“Obrtnik, 35, 10. 12. 1889. 

“5 V, HLAVINKA, 1927, 11. 

“ y, HLAVINKA, 1927, 4. 

“7 Obrtnik, 31,1. 11. 1891. i 15, 10. 5. 1892, 130. 
“8 Obrtnik, 1, 1. 1. 1892, 5. 

* Obrtnik, 18. 20. 6. 1892, 152. 

dinara, a otočka imovna općina da ima vrlo mali proračun iz kojeg se ne može 
ništa dobiti. Ban je rekao da realizacija projekta senjsko-bihaćke pruge traži 
veliku državnu potporu, te da s time treba oprezno postupati, jer je država bila 
prisiljena otkupiti velik broj privatnih željeznica, utrošivši u to velika sredstva. 
Ban je priznao potrebu izgradnje željezničke pruge u Ličko-krbavskoj županiji, 
utoliko više što je drvo s ovog područja zanimljivo za krupne drvotršce. 
Zimpermann je upitao bana kakav je njegov stav prema izgradnji pruge Ogulin 
- Bihać, koji je vrlo opasan za projekt senjsko-bihaćke pruge, a ban je izjavio 
da mu o izgradnji te pruge nije ništa poznato. Ban je obećao pismeni odgovor 
Senjsko-trgovačkoj komori. 

Jakobovićevom smrću čitav projekt senjsko-bihaćke pruge došao je u 
kritičnu fazu. Na komemorativnoj sjednici Jakoboviću pročitan je vijećnicima 
senjske Trgovačko-obrtničke komore 6. srpnja 1892. dopis Zemaljske vlade u 
Zagrebu od 29. svibnja 1892., koji je pozivom na dva dopisa Ugarskog 
ministarstva trgovine od 1890. iskazao da bi senjsko-bihaćka pruga stajala 
5,750.000 forinti, ali izgradnja te pruge ne može računati niti na sredstva 
Hrvatsko-krajiške investicijske zaklade, niti sa sredstvima ugarskoga državnog 
erara, niti sa zemaljskim sredstvima Hrvatske i Slavonije, te da se stoga svi 
poslovi na izgradnji te pruge obustavljaju. Naime, Jakov Jakobović započeo je 
trasiranje te pruge, te je dao traserima tisuću forinti akontacije, ali je cijeli 
posao ugovoren na 6.000 forinti. Iz ostavine je namireno još 2.000 forinta, a 
Jakobovićeva udovica je izjavila da ne misli nastaviti taj posao, ali da je voljna 
odstupiti koncesiju uz odštetu.“ 


Međutim, novi privatni koncesionar nije se našao, jer nitko nije bio 
voljan svojim sredstvima izgraditi tu prugu, a država se pokazala neraspolo- 
ženom da financijski podržava taj projekt. 

Videći da od željeznice neće biti ništa, Konrad Zimpermann je s dr. A. 
Lobmayerom, senjskim zastupnikom, otišao u Budimpeštu do ugarskog 
ministra, gdje je razgovarao o osnivanju tvornice duhana u Senju, kako bi se 
Senjanima pružila zamjena za željeznicu od koje su ministarstva potpuno 
odustala.** Žalosno je čitati u Cihlarovu izvještaju Komore za godinu 1890.: 
"Grad Senj, ma koliko da se napinje, da se održi trgovački život i radinost, 
danomice više osjeća nego otkriva, kako mu materijalne sile klonu i slabe. 
Žiteljstvo mu se umanjuje, kuće i velika skladišta stoje mu neupotrebljene, luka 


50 [sto. 
\ Obrtnik, 22, 1. 8. 1892, 185-186. 
5? Obrtnik, 21, 20. 7. 1893. 

mu zieva nevidjenom prazninom, dohodci gradski i državni padaju. (...) Bez 
željezničke veze ne može da obstane nijedan trgovački grad." 

Međutim, to je vrijeme kada u sjevernoj Hrvatskoj počinje sve više jačati 
zamisao o povezivanju sjevera Hrvatske s Dalmacijom, pa makar i preko 
Knina, a za to se osobito zalagala jedna skupina srpskih trgovaca u Zagrebu na 
čelu s Ilijom Gutešom.** Milan Stanković, predsjednik Zagrebačke štedionice 
dobio je krajem 1893. koncesiju za predradnje za željezničku prugu Generalski 
stol - dalmatinska međa kao dio pruge do Knina, odnosno Splita, a onda i 
koncesiju za prugu Sisak - Topusko, no ništa nije učinio da se provede 
realizacija tih pruga, pa je još i 1893. stanje bilo nepromijenjeno.“ Međutim, 
ogulinsko-riječka drvodjelska tvrtka F. Neuberger i sin dobila je koncesiju za 
prugu Ogulin - Rijeka, radi lakšeg izvoza drveta.** 

Sve te koncesije izazvale su u Senju veliko nezadovoljstvo i poremetile 
odnose sa zagrebačkom Trgovačko-obrtničkom komorom koji su do tada bili 
izvanredno dobri. Senjani su smatrali da imaju pravo prvenstva pri izgradnji 
nove pruge prema moru. U 1894. predsjednik senjske trgovačko-obrtničke 
komore postaje brodovlasnik Ladislav Krajač. Na sjednici komore 24. listopada 
1894. raspravljena je Spomenica o željeznici do senjske luke, koja je bila 
upućena ministru trgovine Lukacsu, koji je svojim dopisom od 22. srpnja 1893. 
pozvao predstavnike Senja da izlože svoje potrebe.*" U njoj se ističe težak 
položaj Senja i Ličko-krbavske županije te je iznesena misao da još nije kasno 
da se ovi krajevi povežu i da Senj dobije onu ulogu koja će oživiti senjsku luku 
i čitavo Hrvatsko primorje. Pozivajući se na pradavne veze i putove od 
unutrašnjosti do Senja, Senjani ponovno inzistiraju na izgradnji pruge Senj - 
Bihać - Novi, gdje bi se ta pruga spajala na prugu krajiške državne željeznice, 
imajući i priključak na Južne željeznice, koje su dosezale do Siska. Oni kažu da 
današnje potrebe domaće produkcije traže da se otvori još jedna trgovačka luka 
na "vlastitoj obali", koja će voditi računa o razvitku krajeva u svom zaleđu, 
aludirajući time očito na riječku luku, koja je postala ugarska izvozna luka. 
Senjani pišu i mole: "Gospodarstvo i kultura u Gornoj Krajini može se 
podignuti, njezina privredna vrela ojačati, njezin imetak i prihod povisiti, 
njezine materijalne prilike poboljšati samo onda, ako željeznička komunikacija, 


Glavni izvještaj o gospodarstvu, obrtu, trgovini i prometu u okružju senjske trgovačko- 
obrtničke komore za g. 1891, Senj, 1892, 7. 

54 Obrtnik, 29, 10. 10. 1893. 

55 Obrtnik, 34, 1. 12. 1893. i 9,20. 3. 1894. 

56 Obrtnik, 30, 20. 10. 1894, 236. 

57 Obrtnik, 34, |. 12. 1894, 265-269. 

povedena prirodom odredjenimi smerovima zadahne ove predjele novim 
životom, naprednim duhom, poduzetnom voljom, obsežnim radom." Upozo- 
ravaju da to što ovo područje nema svoju izvoznu luku, ima odraza na sjeću 
šuma, gdje željezničke tarife ugarskih željeznica ne pogoduju izvozu drva iz 
šuma ovog područja, te "udaljene šume bez svrhe staraju i ginu". Oni ističu da 
je senjska luka vrlo stara i da to dokazuje kako je njezino trgovačko 
opredjeljenje prirodno, te da je "položajem svojim pored bilo kakvih 
nepovoljica najsgodnija trgovačkomu posredovanju izmeđ mora i kopna za 
veliko proizvodno i potrošno područje." Naglašavaju da je vrlo nezgodno da 
danas senjska luka iz Rijeke prima robu koju dalje uvozi u gornju i bosansku 
Krajinu i obratno. Ona danas ima ulogu "vrijedne pomoćnice riječke luke". 
Izgradnjom pruge do Senja odteretila bi se karlovačko-riječka pruga, a Senj bi 
vodio računa o interesima domaće privrede. U Spomenici se ističe da nema 
nikakve mogućnosti da Senj konkurira riječkoj luci, koja se "nevidjeni žrtvami 
državne blagajne usposobljuje za utakmicu sa svjetskimi lukami". Obalni 
promet između Senja i Rijeke držao bi već prilično razvijeno obalno 
parobrodarstvo. Spomenica je zapravo vapaj senjskih privrednika. Oni ističu da 
se veći dio Bosne i Hercegovine orijentira na prugu do Splita, ali da i oni imaju 
pravo barem na onaj maleni dio Bosne od kojega su jedva stotinu kilometara 
udaljeni. Spominje se veliko šumsko blago Plješivice, "sakriti prirodni dragulj" 
Plitvičkih jezera, koja bi bila dostižna iz stanice u Ljeskovcu, te da "neima 
željezničke sgodnije komunikacije, koja bi mogla dostojnije poslužiti 
prirodnome tomu čudovištu". Pruga bi prolazila kroz plodnu Gacku dolinu, 
gdje Otočac na svojim sajmovima koncentrira promet cijele gospodarske 
proizvodnje tog kraja. Od Otočca bi bila načinjena pruga na Gospić kao 
upravno sjedište Ličko-krbavske županije. Predstavnici Senjske komore 
pozivaju se na mišljenje prijašnjeg ministra trgovine Gabriela Barosza, koji je 
priznao još 29. svibnja 1890. važnost senjske željeznice, jer "Životna joj snaga 
probija u istinu iz množine gospodarskih i privrednih vrela, koja ona u svojem 
pravcu otkriva ili izostavlja na prilježniju brigu, kao iz dodiranja tolikih 
pročelnijih gospodarskih, kulturnih, upravnih i vojničkih mjesta na svojoj 
cijeloj dužini od 176 kilometara u Bosni i Hrvatskoj". Ističu da gradnja 
uskotračne pruge Ogulin - Bihać, tj. od Oštarija - Drežnika do granice s 
Bosnom blizu Bihaća, kao i drugi ogranak od Blata do Doljana, ne može riješiti 
navedene probleme ovog područja, a osim toga njezino izvođenje je u 
protivnosti sa svim potrebama Gornje Krajine, a pogotovo u odnosu na Senj, za 
koji je ta osnova ubitačna, jer bi senjska luka izgubila svoju izvoznu i uvoznu 
trgovinu za cijelo područje od Otočca prema Lici i Bosni. Ta pruga ne prolazi 
kroz naseljena mjesta i njezina je svrha čisto eksploatatorska što se tiče šuma. 

Senjani pišu u Spomenici: "Grad Senj, poslije tisućljetne svoje slave, zadobio bi 
posljednji smrtonosni udarac, pod kojim bi se konačno raspao u svoje ruševine 
te izčeznuo iz trgovačke povijesti zemalja ugarske krune." Mole: 1. da se 
izgradi pruga Novi - Bihać - Otočac - Senj s ogrankom od Otočca u Gospić i to 
kao državna pruga; 2. da troškove izgradnje te pruge snosi ugarska vlada; 3. da 
se ne izvede pruga Oštarije - Bihać i Blata - Doljani. Kako bi ojačali svoju 
molbu, oni se pozivaju i na carevu naredbu od 15. srpnja 1881. o sjedinjenju 
krajiškog područja s banskim područjem, ističući da je opstanak Otočke 
imovne općine najlaganije osigurati upravo željezničkom komunikacijom 
prema moru. Spomenica završava napomenom da čitavo okružje očekuje 
rješenje ministra, i "Bog nasporio svaki korak Vaše Preuzvišenosti u ovoj našoj 
prevažnoj stvari na boljak ovoga dijela Hrvatske i cijele države!" Spomenica je 
odobrena bez primjedbe od vijećnika i ministru Lukacsu predali su je 20. 
prosinca 1894. predsjednik Trgovačko-obrtničke komore Ladislav Krajač i 
potpredsjednik Fran Vrbanić, a Sebald Cihlar objasnio je značenje te pruge za 
Senj. Lukacs je dao dugoročno obećanje, ali je rekao Senjanima da postoje 
prioriteti kao što je pruga do Galicije i željeznička mreža do Erdelja.“ 
Delegacija je na povratku iz Budimpešte svratila i do Khuena u Zagreb, i on je 
uvjetovao svoju podršku Senjanima s pet točaka: 1. Gornja Krajina treba biti 
spojena sa Senjom; 2. gornjokrajinski se krajevi moraju vezati uz Bosnu; 3. 
mora se voditi računa o eksploataciji šuma u Gornjoj Krajini; 4. gornjokrajiška 
željeznica mora biti vezana za državne željeznice; 5. gornjokrajiška željeznica 
mora biti vezana i sa Zagrebom. Senjani su zamolili za pomoć i hrvatskog 
ministra Imbru pl. Josipovića, koji im je obećao podršku. 

Ta izvanredno sastavljena Spomenica otisnuta je i kao samostalna 
brošura, te je izazvala poprilično bure u svim krugovima koji su gledali na 
Hrvatsku i Bosnu samo kao na gospodarsku koloniju, ne vodeći računa o tome 
da se pruge grade radi potreba stanovništva kroz koji prolaze, a ne radi izvoza 
šumskog i rudnog bogatstva. 

Velikih problema oko izgradnje željeznice imali su i Osječani. Tajnik 
osječke Trgovačko-obrtničke komore Nikola A. Plavšić poslao je Cihlaru svoju 
brošuru Das slavonische Localeisenbahnnetz und die Pakra - Lonjathal - Bahn 
in ihrer Bedeutung fur die fernere Ausgestaltung unseres Seehandverkehres im 
Hafen von Fiume, u kojoj se traži i osposobljavanje senjske pruge za promet, 
jer da je riječka željeznička stanica jednostavno preopterećena. Na sjednici 
komore 20. prosinca 1894. zaključeno je da se Plavšiću zahvali za to 


5% Obrtnik, 3, 20. 1. 1895, 20. 

mišljenje.“ Svakako je zani-mljivo pismo Sebalda Cihlara Nikoli Plavšiću u 
kojem se pokušava stvoriti blok Osijeka i Senja za uključivanju tih dvaju 
gradova u željezničku mrežu. (Prilog 1) 

Upravo je u Senju 15. rujna 1895. održan sastanak svih triju trgovačko- 
obrtničkih komora Hrvatske i Slavonije (Zagreb, Osijek i Senj), te je 
dogovoreno da se podrži izgradnja pruge Sisak - Senj - Rijeka s ogrankom 
Otočac - Gospić.“ Taj plan podržavao je i Vladimir Olivieri 10. veljače 1895. 
moleći senjskoga saborskog zastupnika da podrži tu akciju, kako ne bi "Senj 
doživio možda posljednji i najkobniji poraz i očitu propast"."' Naime, Nikola 
Plavšić dobio je 1896. pretkoncesiju za željezničku prugu drugog reda koja bi 
vodila od Karlovca do Knina, i to 185 kilometara na hrvatskoj i 22 kilometra na 
dalmatinskoj strani. No istodobno se radilo i na Unskoj pruzi, koju je dobio 
drugi koncesionar, pa Plavšić moli da se dade prednost Ličkoj pruzi, kako se ne 
bi ponovio slučaj kada je tijekom zime 1894./95. Lika tjednima i mjesecima 
bila doslovce izolirana od svijeta.“ No ta je pruga činila bespredmetnima 
nastojanja Senjana da se do Bihaća dođe željeznicom s juga, tj. od strane Senja. 
U Rijeci su se 16. rujna 1897. pod predsjedanjem Lavoslava Krajacsa sastali 
tajnici senjske, zagrebačke i osječke trgovačko-obrtničke komore, te je pod 
drugom točkom Cihlar izvijestio o važnosti da se izgradi pruga od Senja do 
Gornje Krajine.“ To je ponovno obrazloženo 8. i 9. listopada 1897. u Osijeku 
na sastanku komora. "Iznesen je prvobitni Knežićev projekt, u kojem je tajnik 
komore g. Seb. Cihler vrlo liepo i temeljito obrazložio važnost rečene pruge, 
koja bi imala spojiti Sisak i Senj." 

Sebald Cihlar je zajedno s tajnikom Zagrebačke komore Milanom 
Krešićem i osječkim tajnikom Nikolom A. Plavšićem izradio nakon toga veliku 
Spomenicu o problemima gospodarstva za sve tri trgovačko-obrtne komore, te 
je Spomenica predana ministru trgovine barunu Danielu. Ta je Spomenica 
nastajala dugo vremena i izražavala je nezadovoljstvo i Osijeka i Senja što 
ostaju izvan mreže željezničkih pruga. "Rečena pruga bi bila nastavak nutarnjih 
željezničkih mreža iz prvog našeg trgovačkog grada na kopnu, Siska, te preko 
Banovine i gornje Krajine, prolazeći blizu glasovitih Plitvičkih jezera, 
obuhvatila senjsku luku, posebnim krilom preko Otočca - Gospić, a od senjske 


5 [sto. 

% sto. 

"! Gradski muzej Senj. Prijepis pisma VI. Olivieria. Zahvaljujem prof. Anti Glavičiću na ovom podatku. 

# Hrvatski državni arhiv, Ostavština Plavšić, kut. 3. Memorandum iiber die ungarisch- 
kroatisch-dalmatinische Verbindungsbahn, (Agram, 1896). 

# Obrtnik, 27, 20. 9 1897, 212. 

luke duž Hrvatskog primorja Rieku. Sačinjavala bi takvu mrežu, koja bi 
preporodila čitavu ličko-krbavsku županiju, Hrvatsko primorje i grad Senj, a u 
Rieku kao trgovački emporium navrnula na ovu najveći dio njezinoga 
prometa.“ No dok je za željeznički kolodvor u Osijeku ipak odobreno 120.000 
forinti, Senj nije dobio ništa." 

Međutim, i na županijskoj skupštini pod predsjedanjem Bude pl. 
Budisavljevića zaključeno je 21. siječnja 1898. da se zatraži izgradnja pruge od 
Siska kraj Plitvičkih jezera preko Otočca u Senj, a od Otočca drugim krakom 
preko Gospića, Gračaca, Zrmanje u Knin. Od Senja je trebala ići željeznica do 
Rijeke. Bila je to reakcija na projekt pruge Ogulin - Bihać. Otočki obrtnici i 
trgovci pod predsjedanjem Jure Žagara podržali su izgradnju pruge Sisak - 
Senj, pa je Sebald Cihlar opet po tko zna koji put izložio potrebu izgradnje te 
pruge. U raspravu se uključio i otočki župnik I. Ibel, te je upozorio kako se u 
Bosni gradi velik broj željeznica, a Lika i Krbava potpuno su zanemarene. 
Odlučeno je da se ponovno pošalje deputacija Ličko-krbavske županije 
ministru u Budimpeštu i banu Khuenu Hedervaryu.“ No intervencija je očito 
bila neuspješna. Iz članka Prometne prilike liesom - dopis iz Senja od 14. 9. 
1900. vidi se da su prometnice u Lici "stavljene u nedogledni zaborav".“" No 
Senjani ne odustaju. Senjska trgovačka komora imala je 22. listopada 1900. 
izvanrednu sjednicu na kojoj se opet tražilo da se željeznička veza od Bihaća na 
Rijeku gradi preko Otočca i Senja, jer da to najbolje odgovara i Rijeci i 
Hrvatskom primorju i Senju, te su zamolili i ministra trgovine i bana da podrže 
taj prijedlog, moleći Riječane da ne budu protiv ove gradnje, ako se ne bude 
gradilo dalje od Senja prema Rijeci. Na četvrtom sastanku hrvatsko- 
slavonskih trgovačkih obrtničkih komora u Zagrebu, pri otvorenju Trgovačko- 
obrtnog muzeja 1904., složile su se opet sve komore da Senj treba dobiti prugu. 
Pod pritiskom tih čvrstih stavova dana je iste godine dozvola za pripremne 
radove, ali čini se da se dalje od zaključka da bi Senj trebao biti najvažnija 
primorska trgovačka luka, nije ni sada došlo, jer je došlo do riječke i zadarske 
rezolucije, a koalicionaši su zajedno s Mađarima gledali na senjske zahtjeve s 
velikom nesnošljivošću. Cihlar se opet tuži u izvještaju: "Kao što već godine i 
godine, sve od postanka ove žalostne zastupnice trgovine, obrta i prometa u 


4 Gradski muzej Senj. Kopija članka Vladimira Olivieria Projekti gornjo-krajiške željeznice. 
** Obrtnik. 23. 10. 8. 1897. 
** Gradski muzej Senj. Kopija članka Vladimira Olivieria Pišu nam iz Otočca. 
$7 Gradski muzej Senj. Kopija članka Prometne prilike liesom - dopis iz Senja. 
pa %* Gradski muzej Senj. Kopija članka Vladimira Olivieria Željezničko pitanje. Pismo iz Senja 
. X. 1900. 

ovom kamenom i gorovitom dielu zemlje, vapi opet naš glas u pustinji za 
željeznicom, koja bi ga zadahnula boljim, kulturnijim životom."* Senj je bio i 
ostao jedino sjedište trgovačko-obrtničke komore u državi, a vjerojatno i u 
Europi, koji nije imao željezničku prugu. 

Pojačano je iseljavanje stanovništva iz čitavog ovog kraja, jer ribarstvo, 
tvornica duhana i sitna drvna industrija ne može pružiti dovoljno zarade za 
život svih stanovnika. Dr. Igor Karaman istražio je da je 1869. u Senju živjelo 
3.177 stanovnika, 1890. samo 2.785, a tek tada počinje mali porast, tako da je 
1910. imao Senj 3.293 stanovnika, što je bilo samo 3,65% više nego 1869. 
godine." 

Zanimljivo je kako se ocjenjivala lička, odnosno dalmatinska pruga, koja 
je predviđala gradnju pruge od Karlovca na Knin preko Slunja, Petrova sela i 
Donjeg Lapca, a prijedlog je podnio Ljubo Ožegović. Senjani su odgovorili 
planom koji je objavio I. Križanić u brošuri Lička željeznica, s time da bi se 
pruga od Karlovca do Senja gradila preko Veljuna, Slunja, Rakovice, Drežnika, 

SI. 4. Pregledna karta željezničkih pruga u Hrvatskoj 1910. (Z. JELINOVIĆ, 1957) 


% Glavni izvještaj o gospodarstvu, obrtu, trgovini i prometu u okružju Senjsko trgovačko- 
obriničke komore za g. 1903. i 1904, Senj, 1905, 25. 


21. KARAMAN, 1992, 83. 

Plitvica, Otočca, Žute Lokve, pa tunelom dužine oko 10 km do Senja. Bio je 
predviđen i nastavak pruge od Senja do Rijeke." Vodila se, dakle, oštra borba 
niz godina, a saborski zastupnik Drago Vlahović je u Hrvatskom saboru 11. 
travnja 1910. kritizirao prometnu politiku koja je onemogućila da se u projektu 
od Vrhovina do Otočca izgradi još 40 km, čime bi i Senj bio spojen željez- 
ničkom prugom, što "... bi bilo od neizmjerne koristi kako za narod gornje 
Krajine, toli za narod hrvatskog Primorja, jer je baš tim naravnim putem od 
vajkada trgovina tekla _i prolazila". Zadnjim  carinsko-gospodarskim 
sporazumom između Austrije i Ugarske prije Prvoga svjetskog rata 1907. 
Ugarska je prihvatila gradnju ličke pruge, ali je ta pruga započeta tek 1912. i 
dovršena u ljeto 1925. Međutim, izdavanje pretkoncesije Magyar Bank es 
kereskedelmi (Mađarsko bankovno i trgovačko društvo) iz Budimpešte 6. 1. 
1912., odnosno 10. 12. 1912., za izgradnju pruge Rijeka - Crikvenica - Selce - 
Novi, kao i davanje pretkoncesije Dušanu Plavšiću, sinu Nikole A. Plavšića, 1. 
kolovoza 1913. za izvođenje pruge Ogulin - bosanska granica prema Bihaću, 
pokazuje da se činilo sve kako bi se Senj zaobišao i izostavio od uključivanja u 
prometnu željezničku mrežu. 


Od 1918. do 1941. godine. Nakon Prvoga svjetskog rata ponovno se 
počelo raspravljati o potrebi da se izgradi pruga do Senja, kako bi se tom 
primorskom gradu pokušala vratiti uloga koju je imao u prometu Hrvatskog 
primorja u prošlosti. Svakako je zanimljivo da ing. Stjepan Szavits-Nossan, 
koji je od 11. 11. 1917. do 1919. bio zaposlen kod Državnih željeznica u 
Zagrebu i u Delnicama, nikada nije opisao borbu Senjana za željezničku prugu, 
iako je radeći na arhivskoj građi, detaljno istražio povijest cesta. 

Senjani nisu mirovali ni nakon Prvoga svjetskog rata. Na anketi u 
Beogradu pri ministarstvu saobraćaja u lipnju 1920. istaknuta je potreba 
izgradnje pruge Bihać - Vrhovine - Otočac - Senj, a odavde preko Novoga u 
Bakar. Zaključak je iskazan pod točkom 9., a pruga Vrhovine - Senj stavljena 
je na peto mjesto između 28 pruga koje je trebalo izgraditi u novoj državi. 
Međutim, taj se zaključak očito nastojao poništiti, iako su u Ljubljani 13. 5. 
1921. trgovačke komore donijele novu rezoluciju u kojoj je rečeno da je "s 
gledišta općedržavnih interesa" važno da se luke vežu bez favoriziranja s 
unutrašnošću jedino prema položaju, a da od Splita do Sušaka nema nikakva 


7" Z. JELINOVIĆ, 1957, 82-83. 
7_M. KOLAR, 1997, 160. 
73]. GORNIČIĆ - BRDOVAČKI, 1952. 

željezničkog spoja.“ Izgradnju željeznice za Hrvatsko primorje stavila je među 
prioritete i glavna skupština Jugoslavenskih inženjera i arhitekata 1922.7 

Inž. Milenković, koji je radio na novoj željezničkoj mreži jugoslavenske 
države, zalaže se za prugu Bihać - Split, ali i za prugu Bihać - Plitvička Jezera - 
Otočac - Novi - Senj - Bakar." Međutim, Senjski željeznički odbor prigovorio 
je što Milenković nije izlaz na Senj planirao preko Vratnika, već ga je vodio 
krševitim obroncima Velebita preko Krivog Puta u Novi Vinodolski, a odande 
uz morsku obalu u Kraljevicu i Bakar. Po tom bi projektu senjska stanica ležala 
480 metara iznad senjske luke, pa bi se imala spojiti s obalom posredstvom 
žičare ili zupčaste željeznice, što je svakako neprihvatljivo za grad koji se bavio 
trgovinom a ne turizmom. Usprkos protestu Konferencija za saobraćajnu 
željezničku mrežu Kraljevine S.H.S. 1926. prihvatila je pod točkom 35. 
Milenkovićev prijedlog. ? 

Senjski željeznički odbor radio je nakon Prvoga svjetskog rata pod 
predsjedanjem senjskoga gradonačelnika Vladimira Olivieria, koji je nastojao 
zainteresirati privrednike iz Primorja, Bosne i Like za senjsku željeznicu. 
Prijedlog da željeznica izađe na more u Senju dobro su prihvatili bosanski i 
lički posjednici, trgovci i industrijalci, jer su svi u izgradnji te pruge vidjeli 
svoj gospodarski interes. Međutim, pojavile su se i ideje da pruga treba ići 
preko Plitvičkih jezera do Bihaća. Drugi su pak isticali uređenje senjske luke, 
jer da Gornja Krajina i sjeverna Bosna gravitiraju prema Rijeci. Smatralo se da 
pruga treba ići od Plaškog (Jezera) u Bihać, jer da je neprirodan promet iz 
Gornje Krajine na Rijeku, koja je tada uostalom bila i trajno zatvorena za 
promet zbog talijanske okupacije, s nedovoljnom prihvatljivošću Sušaka, dok 
su drugi bili za izgradnju pruge preko Knina u Split. Nepoznati autor piše 
godine 1920.: "Promet preko Bakra odvija se na način koji je nedostojan 


kulturne Evrope". 


I usprkos riječkom izdvajanju, politički razlozi onemogućuju da Senj 
postane prirodan izlaz na more za svoje zaleđe. To se osobito vidjelo kada je 
1924. otvorena Unska pruga Bosanski Novi - Bihać, kao početak pruge koja 
će se nastaviti na Knin. Mogućnost da se pruga od Bihaća nastavi i prema 
Senju, te da tako Senj preuzme izvoz i trgovinu s tim važnim i bogatim 
dijelom Bosne, a s druge strane da se preko Bihaća izvrši priključak Senja na 


74V. HLAVINKA, 1927, 6-7. 

7“ y, HLAVINKA, 1927, 14. 

7" MILENKOVIĆ, 1926. 

7" V, HLAVINKA, 1927, 16-17. 

"Š Trgovinski list, 36, 11. 9. 1921; M. KOLAR-DIMITRIJEVIĆ, 1990-1991, 51-55. 

glavnu prugu Zagreb - Beograd, ponovno je uzvitlala duhove. Olivieri je 
naručio tehnički elaborat od profesora Tehničkog fakulteta u Brnu ing. Vinka 
Hlavinke, koji je više godina boravio u Zagrebu kao urednik Vijesti 
Hrvatskog društva inžinira i arhitekata, i koji je dobro poznavao prometne 
prilike u Hrvatskoj. On je načinio 1927. studiju o izgradnji pruge Senj - 
Bihać, koju je prof. V. Rivosecchi kao tajnik senjskoga Željezničkog odbora 
dao otisnuti u senjskoj tiskari. Senjska je željeznica sada trebala prolaziti kroz 
najvažnija mjesta Gornje Krajine: Petrovo Selo, Plitvička jezera, Vrhovine 
(gdje se trebala križati s Ličkom željeznicom), Otočac, a onda je trebala 
Vratničkim klancem izaći na more u senjsku luku kao prirodno središte 
Kvarnera." U svojoj studiji Hlavinka govori i o specijalnim razlozima koji bi 
morali dovesti do izgradnje ove pruge, kao što su: 1. 150.000 hektara šuma na 
Velebitu, Kapeli i Plješivici koji bi se mogli racionalno eksploatirati dajući 
godišnji trajni etat od oko 300.000 kubnih metara drva, a u prvom naletu oko 
6,000.000 kub. metara sječivog drva; 2. strateški razlog zbog Rijeke koja je 
pripala Italiji; 3. podignuće obrta, industrije i šumske industrije u Primorju i 
Gornjoj Krajini, osobito kada se izgrade hidrocentrale koje će iskorištavati 
Gacku kod Švice, Crnu Rijeku kod Ljeskovca i Unu kod Bihaća, jer ugljena u 
Gornjoj Krajini nema; 4. jeftini električni pogon za tu željeznicu koja bi 
morala biti električna; 5. izgradnja željeznice morala bi se vezati uz izgradnju 
vodospremnika na mjestima kroz koja bi prolazila pruga, te bi se moglo čak 
natapati livade u Gackom polju; 6. željeznica bi koristila turizmu, jer bi 
se doticala Plitvičkih jezera.“ Hlavinka piše da bi se pruga gospodarski 
isplatila i zbog velikih šumskih kompleksa u unutrašnjosti i zbog oživlja- 
vanja staroga povijesnog puta. Bila je iskazana i cijena od 525,000.000 
dinara, koliko bi ta pruga trebala stajati, a zamišljalo se da bi Imovna općina 
u Ogulinu i Imovna općina u Otočcu trebale dati građevni materijal, a možda 
i neku drugu pomoć da se ta pruga izgradi. Pruga se smatrala motiviranom i 
time što bi mogla biti elektrificirana, uz iskorištenje struje iz hidrocentrale 
kod Švice.*' U Hlavinkinoj se studiji naglašava da izoliranje Primorja od 
unutrašnjosti ide u prilog Talijanima, koji kroz Rijeku i Zadar gospodare 
cijelom trgovinom Jadrana, a tranzitnim uvozom i izvozom vežu u svoju 
gospodarsku sferu i Hrvatsku, Slavoniju, Bosnu, Sloveniju i Srbiju.* 
Naglašavaju se i ponavljaju već toliko puta rečene stvari o ulozi Senja u 


PV, HLAVINKA. 1927, 11. 
"V.HLAVINKA, 1927, 13-14. 
Trgovinski list, 39, 26. 9. 1927. 
#" V, HLAVINKA, 1927, 8. 

prošlosti i o važnosti Senja za njegovo zaleđe. Posebno je zanimljiva 
usporedbena analiza odnosa željeznice Senj - Bihać prema željeznicama Ogulin 
- Split i Bihać - Knin - Split, koja do danas nije izgubila na vrijednosti. Iz 
Hlavinkine studije vidi se da se sve u prošlosti činilo kako bi hrvatski Senj bio i 
dalje prometno, trgovački i kulturno izoliran, pa Hlavinka, kritizirajući politiku 
Mađara u prošlosti, ističe da tako ne treba biti u novoj jugoslavenskoj državi, 
ne želeći, dakako, istaknuti da se odnos prema Senju nije nimalo promijenio ni 
u novoj državi. Hlavinka piše: "Osim Splita mora se uzeti obzir i vitalne 
interese Kvarnera, koji traže, da se središte njegove obale, Senjska luka, spoji 
tranverzalnom željeznicom Senj - Bihać sa njezinim zaleđem. Ovo je čin 
elementarne pravednosti spram svih državljana, dokumentovan razlozima 
privredne, trgovačke, političke i strateške naravi sjevernog Jadrana."** Hlavinka 
smatra da pruga Senj - Bihać ima značaj državne željeznice i da se treba graditi 
državnim sredstvima kao i Lička željeznica, jer da to nije vicinalna željeznica. 
Hlavinka zaključuje: "Grad Senj je uslijed toga, što je trgovački saobraćaj 
krenuo željeznicama drugim putem, osiromašio, njegova skladišta su prazna, 
građanstvo je propalo, a u gradu vlada besposlica i glad. U luci je tiho, pa ipak 
narod u zamjernoj ljubavi za svoj grad heroično podnaša svoje nezasluženo 
stradanje, a nada se ljepšoj budućnosti, bar takovoj kakova je bila njegova 
prošlost. Od Madžara se nije moglo puno očekivati, ali sada se očekuje, da 
vlada S.H.S. napravi što su vremena skrivila".** Ovu Spomenicu potpisali su 
Viktor _Rivosecchi, ing. Hlavinka i Vladimir Olivieri, koji je tada bio 
predsjednik Željezničkog odbora, no sudbina ove dobro izrađene Spomenice 
bila je jednaka kao i sudbina svih sličnih senjskih elaborata za vrijeme Austro- 
Ugarske Monarhije - odložena. 

Nakon potpisivanja sporazuma Cvetković Maček i stvaranja Banovine 
Hrvatske Senjani ponovno pomišljaju da će se njihov položaj promijeniti 
osobito kada se izgradi hidrocentrala koja će iskorištvanjem Gacke i Like 
omogućiti polet industrije. U Ogulinu je održana potkraj 1939. gospodarska 
konferencija, ali neki čvrsti zaključak o željeznici nije donesen, iako je narodni 
zastupnik HSS-a za grad Senj Matija Moguš to očekivao.“ No želja za 
željeznicom, a i nada da će se to realizirati, kod Senjana je još uvijek tinjala. 
Posljednji takav prijedlog iznio je dr. Ivan Krajač na početku 1941., predlažući 
izgradnju željezničke pruge od Oštarija ili Josipdola u pravcu Senja. Krajač je 


8 V, HLAVINKA, 1927, 17-20. 
š“V. HLAVINKA, 1927, 23. 

#5 V, HLAVINKA, 1927, 23. 

** Hrvatski dnevnik, 27. 9. 1939, 8. 

+ Projektirana željeznica Senj - Bihać 


SI. 5. Projektirana željeznica Senj - Bihać nakon Prvoga svjetskoga rata (Z. JELINOVIĆ, 1957) 


upozorio da Senju kao prirodno geografski danoj i kroz čitavu historiju i 
prethistoriju afirmiranoj pomorskoj luci određuje smjer gravitacije Jadransko 
more, koje je otvoreno samo prema jugu, a potpuno zatvoreno sa sjevera. On 
ističe da je Rijeka Senju bila počevši od ideje o monopolnoj željeznici "krvnik" 
i na kopnu i na moru, te da je stoga Senj propao, ali da je životna snaga Senja 
toliko jaka da je uzdržao svoje mjesto odmah iza najvećih naših luka i 1930. u 
robnom i osobnom prometu i u eksportu u inozemstvo.“ Zanimljivo je da je taj 
prijedlog odmah naišao na žestoke protivnike. I veliki župan župe Podgorje i 


#7 |. KRAJAČ, 1940, 11-12; 1. JELIĆ, 1965, 127. 
* Primorje, 15.4. 1941. 

Vinodol prof. Miroslav Sušić istakao je 1942. da Senj treba dobiti željezničku 
vezu sa Zagrebom,*? 


Zaključak. Ovom radu ne treba zaključak. On pokazuje stogodišnju 
borbu Senjana da njihov grad dobije željezničku prugu, očekujući od pruge 
mnogo više nego što bi ta pruga donijela. Senjski željeznički odbori bore se 
uporno i s dobrim argumentima, no oni koji su davali odobrenja, a i sredstva, 
bili su nesmiljeni prema ovom starom hrvatskom gradu, te su bez mnogo 
argumenata odbijali senjske prijedloge, ili već dana odobrenja poništili. Zbog 
svega toga mislim da razloge zašto Senj nikada nije dobio željezničku prugu 
treba tražiti u domeni politike, a ne gospodarstva, a tako je bilo do 1918., ali i 
poslije do godine 1941. Željeznica je bila i ostala san senjskih građana. 

Prilog 1. 


Pismo tajnika senjske Trgovačko-obrtničke komore Sebalda Cihlara 
tajniku osječke Trgovačko-obrtničke komore Nikoli A. Plavšiću godine 1895. 


* Hrvatski državni arhiv, Ostavština Plavšić, kut. 24, Lička željeznica. Tajnik Nikola A. 
Plavšić nije se pokazao Cihlarovim iskrenim prijateljem. On se bavio željeznicama u istočnom dijelu 
Hrvatske, brinući se za veze Osijeka s Bosnom i Srijemom, i izlaskom na more mimo Zagreba. 
Njegov sin Nikola Plavšić, građevni nadsavjetnik kod bosanskih željeznica, bio je 5. studenog 1918. 
pozvan od povjerenika za željeznice Većeslava Wildera pri Narodnoj vladi Narodnog vijeća S.H.S. 
da preuzme izgradnju Ličke željeznice, pa je 26. studenog 1918. dobio koncesiju za tu prugu koju je 

U Senju 18. travnja 1895. 
Velecienjeni moj prijatelju! 


Dugo te ostavljam bez odgovora na Tvoj mi vrlo mili list od 5. o.m. Nu 
lako Ti je shvatiti moje zakašnjenje. U tako važnoj stvari moram se obazirati na 
naše javno mnienje te saznati prije, nego ću odgovoriti, kakovo je mišljenje o 
utjecaju zasnovane pruge na naše gospodarstvo i ostale javne potrebe. 

Danas mi je drago napokon odgovoriti. 

Po mojem sudu željeznička pruga, koja bi svezala primorje sa Siskom, 
bila bi za nas od velike koristi, te se može pouzdano očekivati, da ćemo ju 
odavle bez iznimke podupirati. Ali jedan uvjet postavlja se dakako na takovu 
podporu i to uvjet, koji nedopušta koncesiju. Grad Senj kao najglavnija 
trgovačka točka u našem primorju poslije Rieke, kojemu si tako liepo mjesto 
dosudio u svojoj brošuri o lokalnoj željezničkoj mreži slavonskoj, mora doći 
svakako u glavnu prugu kao njezina ponajvažnija primorska postaja. On ima 
pravo na to već reć bi historički, jer prva željeznička pruga u Hrvatskoj bila je 
zasnovana g. 1845. od Siska do Senja. Drugo, prometna njegova vriednost i 
sposobnost na moru zahtieva, da se druga željeznička pruga iz nutarnje zemlje 
k moru nevije dalje uz more daleko od njega, već da prolazi kroz sam grad 
Senj. A hoće i tehnička strana zagovarati će taj opravdani trgovačko-prometni 
zahtjev, jer je preko Vratnika do Senja najzgodniji silaz kao preko najniže 
točke na Velebitu. 

Mi smo dakle posvema s Tobom i s Tvojim hvale vriednim nastojanjem 
te ćemo Ti pružiti svaku našu moguću podporu, ali Ti ćeš sam dobro uvidjeti, 
da nemožemo pristati na nikakvo obilaženje senjske luke, da bi se željeznica 
spuštala k moru daleko od Senja izmedju Senja i Novoga, a sa Senjem bila 
možda spojena samo posebnim ogrankom. Proti takvoj svezi morali bi svi 
listom ustati, jer bi se tako ovaj grad opet zapostavio na neizbježivu veliku 
štetu njegovu, koja bi priečila njegovo ojačanje i njegov razvitak. Mi držimo, 
da bi naš glas bio gore uslišan, jer je prodrlo uvjerenje, da se Senj nesmije dalje 


onda produžio ban dr. Tomislav Tomljenović. No sredstva koja su obećale dati za tu prugu Srpska 
štedionica i Prva lička štedionica u Gospiću, nisu realizirana, pa je i gradnja obustavljena. U traženju 
novih sredstava Nikola Plavšić se obratio na Zemaljsku banku u Zagrebu (Prije Hrvatska zemaljska 
banka d.d. u Osijeku, a kasnije Jugoslavenska banka), koju je vodio njegov brat Dušan Plavšić, te mu 
je ovaj otvorio tekući račun kod banke, a onda je i Ministarstvo saobraćaja polovicom 1919. odobrilo 
2,200.000 kruna za izgradnju pruge od Vrhovina do Gospića. Velikih poteškoća je bilo opet za prugu 
od Gospića do Gračaca, i Ministarski savjet je dao 12,000.000 kruna, ali je ministar saobraćaja Josip 
Korošec prekinuo tu gradnju 1920. tvrdnjom da se ne vrši pravilna kontrola trošenja sredstava, a 
zapravo zato da država sama preuzme gradnju te pruge. 

ni u čem vriedjati i oštećivati. I na Rieci izjavio nam je ministar"! to uvjerenje, 
rekav, da ojačanje Senja leži u interesu Primorja i Rieke. Molim Te zato uvaži 
ove moje rieči u svojem nastojanju, te nemoj da nam nova željeznička osnova 
daje povoda kakvoj protivnoj akciji, koja bi bila svakako na putu njezinu 
izvedenju. Osnova se može sasvim dobro prilagoditi našim potrebama bez 
ikoje poteškoće, ako prime Senj kao prvu primorsku luku u svoju glavnu prugu, 
koja bi dalje imala zakrenuti put Rieke. Moji se nazori doduše neslažu s 
projektiranim spojenjem Primorja sve do Rieke, jer nedržim, da može obalna 
željeznica nama koristiti. Naše primorje nije niti tako jako napučeno, niti 
industrijalno jako, da bi tu potreba zahtievala uz obalnu komunikaciju po moru 
još takovu komunikaciju po kraju. Obalna će pruga biti takodjer zaprekom 
pomorsko-prometnomu razvitku naše obale. Primorske luke nemogu oživjeti 
van komunikacijama iz nutrinje. Svezu riečku-senjsku mogu posve dobro 
podržavati parobrodi. O tom sam se izjavio pobliže bivšemu našemu ministru 
Lukaču, koji mi je zahvalio na razjašnjenju. Ali ja sad neću da iztičem moje 
nazore, neka se radi bez svakoga prigovora, samo da nebudemo duže pastorci u 
željezničkom darivanju. 

Danas Ti šaljem i poželjene njekoje naše predstavke u pogledu 
željeznica. Najviše se tiču željezničke sveze Senja s Krajinom i Bosnom, koja bi 
ostala ipak neriešena osnova Sisak - Senj - Rieka. Nu u koječemu bit će Ti naše 
publikacije ipak na uslugu. Svakako bi bilo najbolje, da Tvoje družtvo nastoji 
doći do svih dosadanjih predradnja za prugu Senj - Bihać - Novi, jer to je 
veoma dragocjeni obilati materijal, koji u sadašnjoj priliki bi najbolje poslužio. 
Baštinica pok. Dr. Jakobovića** bila bi pripravna prodati sve uz povoljnu 
cienu, a zašto bi nagradila svakoga dobroga posrednika. Uz te tehničke radnje 
bilo bi olakšano trasiranje zgodnoga prolaza preko Vratnika, o kojem si mi 
drugom prigodom pisao, jer taj je prolaz temeljito proštudiran i riešen. Moram 
još dodati, da razvitak željeznice od Siska do Senja s prelaznom točkom na 
Vratniku doveo bi tu željeznicu takodjer u najsgodniju svezu s prugom, koja bi 
se morala potegnuti jednim pravcem do Bihaća i dalje do bosanskoga Novoga, 
a drugim pravcem od Otočca put Gospića, da se željeznička mreža u gornjoj 
Krajini izgradi u najpovoljnijih po nju linijah. 

Nadam se, da ćeš želje i nazore moga druga svakako uzeti osbiljno u 
obzir, a bilo bi mi ugodno, da se mogu ovom sgodom privesti dobromu 
upotrebljenju sve dosada izvršene vrlo obsežne radnje bivšega našega konce- 


si : 
Daniel. 
*? Koncesionar dr. Jakob Jakobović imao je kompletnu dokumentaciju. Nisam uspjela utvrditi 
kod koga je ta dokumentacija završila. 

sionara, što Ti takodjer posebno preporučam. Bude li potreba bilo kakva 
razjašnjenja ili druge kakve pomoći, izvoli se samo obratiti na mene. Pripravna 
ćeš me naći uviek, premda su mi naši radikalci nastojali izkazati zahvalnost za 
moje študije o željezničkom pitanju samo porugom i psovkom. Ako bi bilo od 
potrebe i Ti bi to želio, da dodjemo na ustmeni domjenak o stvari, to izvoli nam 
samo svoju želju izporučiti. Ako nebi mogli u Osieku, a ono bi mogli možda u 
Zagrebu ureći sastanak. Piši dakle. 

U pogledu vike radi monografije“ nebudi tako tankoćutan. Svakako bilo 
bi bolje, da u takovih stvari postupamo složno, kad u Ugarskoj izazivaju. Zašto 
ta nesrećna monografija nije mogla nositi odmah naslov, kako ga naši zakoni 
zahtievaju? Ili neka nas izključe od djela. Naš Ti je zaključak poznat a po 
mojem mnienju izpravan. Narivavat se opet nesmijemo, ako nas naslovom 
odbijaju. Mi smo, brate, i bit ćemo izmedju bata i nakovala. Zato nas tuku jedni 
i drugi. Ali Ti imaš barem pristojan materijalni položaj, ja pako još k tomu 
kuburim. Hvala Bogu! 

Primi srdačno pozdravlje, koje Ti šalje 

Tvoj iskreni sudrug 
S(ebald) Cihlar** 


DIE SENJER EISENBAHN 
Zusammefassung 


Die politische Zerspaltung des kroatischen Gebietes und die politischen Gruende 
verhinderten den natuerlichen Bau der Bahnlinie vom kroatischen Innenland her bis zum Meer 
und die Anschliessung der Bevoelkerung im Hinterland der Lika an das Verkehrssystem. So war 
zur Zeit der Monarchie, vor und nach dem Vergleich, und von 1918 bis 1945. Senj als ein 
ultrakroatischer Hafen am kroatischen Kuestenland durfte diese Bahnlinie nicht bekommen, und 
bekam sie auch nie, sogar dann nicht, als die Moeglichkeit geoeffnet wurde, die elektrischen 
Eisenbaehner mit dem Strom aus seiner Hydrozentrale zu bewegen. 

Doch, in allen Plaenen ueber den Bau der Bahnlinien haben die Senjer ihre Stelle 
erkaempft, wenn auch nicht vor der Erbringung des Plans, sondern erst spaeter. So war es im 
Plan von Knežic 1829 und 1838 und nach der Eisenbahn-Konferenz in Zagreb 1864. Allerdings 
hat der Bau der Bahnlinie Karlovac - Rijeka im J, 1873 die Realisierung dieses Plans nicht nur 
verlangsamt, sondern auch verhindert. Nachdem Bosnien dem Oesterreich-Ungarischen Reich 
angeschlossen worden war, kaempften die Senjer wieder fuer die Bahnlinie bis zu Bihac, und 


*3 Vjerojatno Spomenica senjske, zagrebačke i osječke komore iz 1894. 

* Sebald Cihlar (Hermanovo, 1844. - Zagreb, 1907.) bio je po struci učitelj. Od 1878. tajnik 
Trgovačko-obrtničke komore u Senju, te je radom na probitcima područja koje je spadalo pod 
Komoru, imao velikog utjecaja na gospodarski razvoj Senja, Primorja i Like. 


283 


M. Kolar: Senjska željeznica Senj. zb. 26, 247-284 (1999) 


waren mit allen Varianten einverstanden. Nach 1918 wollten sie noch immer die Idee der 
Bahnlinie nicht verlassen, und hofften wenigstens den Anschluss an die dalmatinische Bahnlinie 
bei Oltarije und Vrhovine zu bekommen. Dabei wurden sie in ihren Forderungen immer mehr 
bescheiden und hatten immer weniger Hoffnung. 

Die Senjer hoften zuerst, dass die Behoerden der Militaergrenze ihre Bahnlinie mit den 
Geldmitteln des Grenz-Fondes bauen werden, solange sie im Rahmen der Kraina bleiben, und 
spaeter erwarteten sie die Staatshilfe und waren bereit sich mit allen materiellen Mitteln fuer den 
Bau der Bahnlinie zu engagieren, die der Stadt Senj und dem Hinterland das Leben geben 
koennte. 

Dieser Artikel gibt viele Beweise fuer die Varianten der Senjer Bahnlinie und bespricht 
die Intrigen die den Kampf um diese Linie begleiteten, und die berechten Gruende, mit denen die 
Senjer die Anschliessung an das europaeische FEisenbahnnetz gesucht haben. Es bestehen 
Dokumente ueber die Bemuehungen der Senjer diese Eisenbahnlinie zu bekommen, und diese 
Arbeit ist ein Versuch diese Bemuehungen zu schildern. 


THE RAILWAY OF SENJ 
Summary 


Political factionalism of the Croatian territory and political reasons as well have rendered 
impossible construction of the railway-tracks from the Croatian inland to the coast. The 
population of Lika's hinterland remained so isolated not only during the Monarchy before and 
after the Settlement, but also in the 1918 and all the time until 1945. Senj, as a very Croatian port 
on the coast with Lika in its hinterland, was never supposed to get the railway not even when 
they had the possibility to have the trains driven by the electrical power from their hydro-power 
plant. Anyway, in all the plans for the construction of the state railway Senj has always known to 
secure its place therein either before or after the plans were issued. Such an example was the 
Knežić project from the 1829 and 1838 and after the Railway Conference in Zagreb in 1864. The 
realisation of plans for building the railway of Senj was, of course, delayed for several years by 
building Karlovac-Rijeka railway in 1873. After the Bosnia was incorporated in the Austro- 
Hungarian monarchy, Senj have continued their struggle for the railway to Bihać approving any 
possible solution whatsoever. After the 1918 they still do not recede from their railway, awaiting 
at least the connection to the Dalmatian railway at Oštarije and Vrhovine, all the time hopelessly 
lowering their requests. They were expecting that the railway might be built by the Croatian 
Border authorities with their funds, while they were incorporated in the Croatian Military Border. 
Afterwards they relied their hopes on the state funds only, being prepared to offer all the 
available material resources of their own. This paper gives so the opportunity to grasp numerous 
solutions and intrigues interlacing the railway of Senj as well as the justified arguments Senj was 
presenting in view of being connected into the European railway network. Documentation that 
displays the efforts of Senj in trying to get their railway is very extensive indeed and this work is 
nothing else but an attempt to duly represent their endeavours accordingly. 

